കാശ്മീരിലും ജാര്‍ഖണ്ഡിലും ആദ്യഘട്ട തിരഞ്ഞെടുപ്പ് തുടങ്ങി .. – DN News\nHome/News/India/കാശ്മീരിലും ജാര്‍ഖണ്ഡിലും ആദ്യഘട്ട തിരഞ്ഞെടുപ്പ് തുടങ്ങി ..\nകാശ്മീരിലും ജാര്‍ഖണ്ഡിലും ആദ്യഘട്ട തിരഞ്ഞെടുപ്പ് തുടങ്ങി ..\nജമ്മു കശ്മീരിലെയും ജാര്‍ഖണ്ഡിലെയും ആദ്യഘട്ടതിരഞ്ഞെടുപ്പ് തുടങ്ങി . ജമ്മുകശ്മീരിലെ 15 ഉം, ജാര്‍ഖണ്ഡിലെ 13ഉം മണ്ഡലങ്ങളിലാണ് ഇന്നു വോട്ടെടുപ്പ് നടക്കുന്നത്.\nപ്രധാനമന്ത്രി നരേന്ദ്രമോദി ബിജെപിയുടെ തെരഞ്ഞെടുപ്പ് പ്രചാരണത്തെ മുന്നില് നിന്ന് നയിക്കുമ്പോള്, സോണിയാഗാന്ധിയാണ് കോണ്‍ഗ്രസിന്റെ മുന്നണിപോരാളി. കശ്മീരില് ഒമര് അബ്ദുള്ളയുടെ നാഷണല് കോണ്‍ഫറന്‍സും, മെഹബൂബ മുഫ്തിയുടെ പിഡിപിയും മല്‍സരരംഗത്ത് ശക്തമായുണ്ട്. ഭരണം തിരിച്ചുപിടിക്കാനാണ് കോണ്‍ഗ്രസും പിഡിപിയും ശ്രമിക്കുന്നത്.\nകശ്മീരില് പിഡിപി നേട്ടമുണ്ടാക്കുമെന്നാണ് അഭിപ്രായസര്‍വെകള് സൂചിപ്പിക്കുന്നത്. അതേസമയം മോദിയുടെ വ്യക്തിപ്രഭാവവും, സമീപകാല വിജയവും മുന്‍നിര്‍ത്തി 87 അംഗ നിയമസഭയില് 44ല് ഏറെ സീറ്റുകള് നേടാനാണ് ബിജെപിയുടെ പദ്ധതി. ജാര്‍ഖണ്ഡിലെ 81 സീറ്റുകളില് 13 മണ്ഡലങ്ങളിലാണ് ആദ്യഘട്ടത്തില് വോട്ടെടുപ്പ്.\nജാര്‍ഖണ്ഡ് സ്റ്റുഡന്റ്‌സ് യൂണിയന് പാര്‍ട്ടി, ലോക് ജനശക്തി പാര്‍ട്ടി, രാഷ്ട്രീയ ലോക് സമതാ പാര്‍ട്ടി എന്നീ കക്ഷികളടങ്ങിയ ദേശീയ ജനാധിപത്യ സഖ്യമാണ് ബിജെപി, തെരഞ്ഞെടുപ്പിനെ നേരിടുന്നത്. സീറ്റുവിഭജനത്തെത്തുടര്‍ന്നുള്ള തര്‍ക്കത്തെത്തുടര്‍ന്ന് സഖ്യം പിരിഞ്ഞ ജാര്‍ഖണ്ഡ് മുക്തിമോര്‍ച്ചയും കോണ്‍ഗ്രസും വെവ്വേറെയാണ് ജനവിധി തേടുന്നത്.\nആര്‍ജെഡി, ജെഡിയു തുടങ്ങിയ പാര്‍ട്ടികള് ഇക്കുറി കോണ്‍ഗ്രസിനൊപ്പമുണ്ട്. തീവ്രവാദ ഭീഷണിയുടെ പശ്ചാത്തലത്തില് കശ്മീരിലും, മാവോയിസ്റ്റ് ഭീഷണിയുടെ പശ്ചാത്തലത്തില് ജാര്‍ഖണ്ഡിലും വോട്ടെടുപ്പിന് കനത്ത സുരക്ഷയാണ് ഏര്‍പ്പെടുത്തിയിരിക്കുന്നത്.\nമുന് കേന്ദ്രമന്ത്രി മുരളി ദേവ്‌ര അന്തരിച്ചു


കശ്മീരിലെ രക്തച്ചൊരിച്ചിലിനു കാരണം മോദി: പ്രതിരോധമന്ത്രി ദുർബല: ആരോപണങ്ങളുമായി ശിവസേന\n18 Jun 2018 8:21 AM GMT\nകശ്മീരില് നിരന്തരമായി രക്തച്ചൊരിച്ചിലുണ്ടാകുന്നതിനു കാരണം പ്രധാനമന്ത്രി നരേന്ദ്രമോദിയും ബിജെപിയുമാണെന്ന് ശിവസേന മുഖപത്രമായ സാമ്ന പ്രസിദ്ധീകരിച്ച എഡിറ്റോറിയല്. പ്രതിരോധമന്ത്രി നിർമല സീതാരാമൻ അങ്ങേയറ്റം ദുർബലയും വ്യക്തിത്വമില്ലാത്തയാളുമാണെന്ന് എഡിറ്റോറിയൽ കുറ്റപ്പെടുത്തി. ഇത്തരമൊരാളെ പ്രതിരോധം പോലൊരു വകുപ്പ് ഏൽപ്പിക്കുക വഴി കേന്ദ്രം രാജ്യത്തിന് വലിയ കെടുതികൾ വരുത്തി വെക്കുകയാണെന്നും എഡിറ്റോറിയൽ പറഞ്ഞു.\nറൈസിങ് കശ്മീരിന്റെ പത്രാധിപർ ശുജാത് ബുഖാരിയുടെ കൊലപാതകത്തിന് കാരണം റംസാൻ പ്രമാണിച്ച് നടപ്പാക്കിയ വെടിനിർത്തലാണെന്ന് സാമ്ന ചൂണ്ടിക്കാട്ടി. കശ്മീരിനെക്കുറിച്ച് യുഎൻ സുരക്ഷാവിഭാഗം പുറത്തിറക്കിയ റിപ്പോർട്ടു കൂടി പുറത്തിറങ്ങിയതോടെ രാജ്യത്തിന്റെ പ്രതിച്ഛായ തന്നെ തകർന്നു. എന്നിട്ടും തന്റെ വിദേശയാത്രകൾ ഇന്ത്യയുടെ പ്രതിച്ഛായ വർധിപ്പിച്ചെന്നാണ് മോദി അവകാശപ്പെടുന്നത്. കശ്മീരിൽ സൈനികർ കൊല്ലപ്പെടുമ്പോൾ പ്രധാനമന്ത്രി വിദേശയാത്രകളിലാണെന്നും സാമ്ന പറഞ്ഞു.\nകശ്മീരിൽ കൊല്ലപ്പെട്ട ഔറംഗസേബിനെക്കുറിച്ചും സാമ്നയുടെ എഡിറ്റോറിയൽ പരാമർശിച്ചു. മുസ്ലിങ്ങൾ മാത്രമല്ല, ഹിന്ദുക്കളും ഔറംഗസേബിനെ സല്യൂട്ട് ചെയ്യണമെന്ന് സാമ്ന പറഞ്ഞു. എല്ലാ മുസ്ലിം വീട്ടിലും ഓരോ ഔറംഗസേബുമാർ വേണമെന്നും എഡിറ്റോറിയൽ അഭിപ്രായപ്പെട്ടു.\nArmy jawan Aurangzeb Defence Minister eid kashmir Nirmala Sitharaman Shiv sena


2020 A8 L സെഡാൻ ഇന്ത്യൻ വിപണിയിൽ അവതരിപ്പിച്ച് ഔഡി - Malayalam DriveSpark\n44 min ago ബജാജ് പൾസർ നിരയുടെ പ്രതിമാസ വിൽപ്പനയിൽ ഇടിവ്\nPublished: Monday, February 3, 2020, 20:08 [IST]\nജർമ്മൻ ആഢംബര വാഹന നിർമ്മാതാക്കളായ ഔഡി തങ്ങളുടെ ഏറ്റവും പുതിയ മോഡലായ A8 സെഡാൻ ഇന്ത്യൻ വിപണിയിൽ പുറത്തിറക്കി. 1.56 കോടി രൂപയാണ് വാഹനത്തിന്റെ എക്സ്ഷോറൂം വില.\nനാലാം തലമുറ 2020 ഔഡി A8 L രാജ്യത്തെ ആഢംബര കാർ വിപണിയിൽ മെർസിഡീസ് ബെൻസ് എസ് ക്ലാസ്, ബിഎംഡബ്ല്യു 7-സീരീസ് എന്നിവയുമായി മത്സരിക്കും.\nമൈൽഡ്-ഹൈബ്രിഡ് സാങ്കേതികവിദ്യയാണ് 2020 ഔഡി A8 L ന്റെ ആദ്യത്തെ ശ്രദ്ധേയമായ സവിശേഷത. V6 3.0 ടിഎഫ്എസ്ഐ ടർബോ പെട്രോൾ എഞ്ചിനാണ് പുതിയ മോഡലിന് കരുത്ത് പകരുന്നത്. ഇത് മൈൽഡ്-ഹൈബ്രിഡ് സംവിധാനവുമായി യോജിച്ച് പ്രവർത്തിക്കും.\nഇതിൽ ഒരു ബെൽറ്റ് ആൾട്ടർനേറ്റർ സ്റ്റാർട്ടർ (BAS), 10 Ah ഇലക്ട്രിക്ക് ലിഥിയം അയൺ ബാറ്ററി എന്നിവ ഉൾപ്പെടുന്നു. പുതിയ ഔഡി A8 L ന്റെ എഞ്ചിൻ സ്വിച്ച് ഓഫ് ചെയ്തുകൊണ്ട് 55 മുതൽ 160 കിലോമീറ്റർ വേഗതയിൽ വരെ ഓടിക്കാൻ പ്രാപ്തമാണ്.\n2020 ഔഡി A8 L അതിന്റെ മുൻഗാമിയുടെ ഗംഭീരവും ആധുനികവുമായ ബാഹ്യ രൂപകൽപ്പനയിലാണ് പൂർത്തിയാക്കിയിരിക്കുന്നത്. പുതിയ മോഡലിന്റെ മുൻവശത്ത് സിംഗിൾഫ്രെയിം ഗ്രില്ലാണ് ഉൾപ്പെടുത്തിയിരിക്കുന്നത്. വശങ്ങളിൽ ചിസൽഡ് ഷീറ്റ്-മെറ്റൽ നൽകിയിരിക്കുന്നത് മസ്ക്കുലർ രൂപം നേടാൻ സഹായിച്ചിട്ടുണ്ട്. പിൻവശത്ത് ഒരു മുഴുനീള ലൈറ്റ് സ്ട്രിപ്പ് ഉണ്ട്. 5.3 മീറ്റർ നീളവും 1.95 മീറ്റർ വീതിയും 1.49 മീറ്റർ ഉയരവുമാണ് പുതിയ മോഡലിനുള്ളത്.\nപുതിയ ഔഡി A8 L ൽ ഡൈനാമിക് ഓൾ-വീൽ സ്റ്റിയറിംഗ് സംവിധാനമാണ് വാഗ്ദാനം ചെയ്യുന്നത്. കാർ ഉയർന്ന വേഗതയിൽ സഞ്ചരിക്കുമ്പോൾ പിൻ ചക്രങ്ങൾ മുൻ ചക്രങ്ങളുടെ ദിശയിലേക്ക് തിരിയുന്നു. ഇത് വാഹനത്തിന്റെ ഹാൻഡിലിങിനെ വർധിപ്പിക്കുകയും യാത്ര സുരക്ഷിതമാക്കുകയും ചെയ്യും. കുറഞ്ഞ വേഗതയിൽ, പിന്നിലെ ചക്രങ്ങൾ മുൻ ചക്രങ്ങളുടെ വിപരീത ദിശയിലേക്ക് തിരിയുന്നു. ഇത് ഇടുങ്ങിയ സ്ഥലങ്ങളിൽ പാർക്കിംഗ് എളുപ്പമാക്കുന്നു.\nഅകത്തളത്തെ വായൂ ഗുണനിലവാരം നിലനിർത്തുന്ന എയർ ക്വാളിറ്റി പാക്കേജ് ഉപയോഗിച്ചാണ് 2020 ഔഡി A8 L വിപണിയിൽ എത്തുക. കൂടാതെ നവീകരിച്ച എംഎംഐ സിസ്റ്റത്തിന്റെ ഏറ്റവും പുതിയ പതിപ്പും വാഹനത്തിന്റെ പ്രധാന ആകർഷണങ്ങളിൽ ഉൾപ്പെടുന്നു.\nറോട്ടറി / പുഷ്-ബട്ടൺ കൺട്രോളും ടച്ച്‌പാഡും മാറ്റി10.1 ഇഞ്ച് ടച്ച്‌സ്‌ക്രീൻ ഡിസ്‌പ്ലേ നൽകി. ഇത് മികച്ച ഗ്രാഫിക്സ് വാഗ്ദാനം ചെയ്യുന്നു. കൂടാതെ, ഐക്കണുകൾ അവയുടെ പ്രാധാന്യമനുസരിച്ച് സൌജന്യമായി ക്രമീകരിക്കാനും സിസ്റ്റം ഉപഭോക്താവിനെ അനുവദിക്കുന്നു.\nA8 L ന്റെ ഇന്റീരിയർ മനോഹരമായ, വിശാലമായ ലോഞ്ചുമായി സാമ്യമുള്ളതാണ്. ഇതിൽ കൌണ്ടറും ആംബിയന്റ് ലൈറ്റിംഗും വാഗ്ദാനം ചെയ്യുന്നു. ക്യാബിന്റെ പിൻഭാഗത്ത് മാട്രിക്സ് എൽഇഡി റീഡിംഗ് ലൈറ്റുകളുമുണ്ട്, റിയർ സീറ്റ് റിമോട്ട് കൺട്രോൾ ഉപയോഗിച്ച് നിയന്ത്രിക്കാനും കഴിയും.\nഔഡി Q8 എസ്‌യുവി 2020 ജനുവരിയിൽ ഇന്ത്യൻ വിപണിയിൽ എത്തും\nAudi A8 L launched in India. Read in Malayalam\nStory first published: Monday, February 3, 2020, 20:08 [IST]


സമധാനപരമായ ഹര്‍ത്താല്! (അതെന്തോന്നു ഹര്‍ത്താല് എന്നാരും ചോദിക്കരുത്). നടത്തിയത് BMS ആണെങ്കിലും ഗോളടിച്ചത് BJP. എല്ലാ പാര്‍ട്ടികളും ഇത് കണ്ടു പഠിക്കണം. ആരെയും തല്ലിക്കൊന്നില്ല, വഴീ കെടന്നാരും തീര്‍ന്നില്ല, ആരുടേം കണ്ണും എറിഞ്ഞു പോട്ടിച്ചില്ല. അത്യാവശ്യത്തിനു കുറച്ചു KSRTC തകര്‍ത്തു, പിന്നെ ഉപയോഗ ശൂന്യമായ KSEB പോലുള്ള "കട"കളും അടപ്പിച്ചു. കൊട്ടേഷന് വ്യവസ്ഥയില് ഇനി എല്ലാ ഹര്‍ത്താലുകളും BMS നെ ഏല്പിച്ചാല് നന്നായിരുന്നു. (പുതിയ LOW FLOOR BUS ഇറങ്ങിയിട്ടുണ്ട് അതും കൂടിയൊന്നു ഗൌനിച്ചോണേ).\nആക്ഷേപം പാര്‍ട്ടി ഹര്‍ത്താല്


എഡിഎമ്മിനെ അറസ്റ് ചെയ്തെന്നും ഇല്ലെന്നും | Collector denies ADMs ESMA arrest - Malayalam Oneindia\nഎഡിഎമ്മിനെ അറസ്റ് ചെയ്തെന്നും ഇല്ലെന്നും\nകൊച്ചി : എറണാകുളം എഡിഎം കെ.ജി.രാജുവിനെ എസ്മ പ്രകാരം അറസ്റു ചെയ്തെന്ന വാര്‍ത്ത കളക്ടറും സിറ്റി പൊലീസ് കമ്മിഷണറും നിഷേധിച്ചു. അദ്ദേഹത്തിനെതിരെ യാതൊരു അച്ചടക്ക നടപടിയും കൈക്കൊണ്ടിട്ടില്ലെന്ന് കളക്ടര് ഗ്യാനേഷ് കുമാര് അറിയിച്ചു.\nസമരത്തില് പങ്കെടുക്കുന്ന പ്രബേഷന്‍കാര്‍ക്കെതിരെ നടപടിയെടുക്കാന് വിസമ്മതിച്ചതിന് എഡിഎമ്മിനെ അറസ്റു ചെയ്തെന്നായിരുന്നു വാര്‍ത്ത. പ്രൊബോഷന്‍കാരുടെ ലിസ്റ് തയ്യാറാക്കി ഉടന് നടപടിയെടുക്കാന് കളക്ടര് എഡിഎമ്മിനോട് നിര്‍ദ്ദേശിച്ചു. എന്നാല് രേഖാമൂലമുളള ഉത്തരവില്ലാതെ ഇതു ചെയ്യാനാവില്ലെന്ന് അറിയിച്ചു കൊണ്ട് അദ്ദേഹം കളക്ടര് ചേമ്പറില് നിന്നും ഇറങ്ങിപ്പോയി. തുടര്‍ന്ന് ചേമ്പറില് വച്ചു തന്നെ എഡിഎമ്മിനെ അറസ്റുചെയ്ത് സസ്പെന്‍്ഷന് ഉത്തരവ് നല്‍കുകയായിരുന്നത്രേ!\nകളക്ടറുടെ ഉത്തരവ്് അനുസരിക്കാത്ത തന്നെ സസ്പെന്‍ഡു ചെയ്തു എന്നാണ് എഡിഎം പറയുന്നത്. രേഖാമൂലം നിര്‍ദ്ദേശം നല്‍കാത്തതു മൂലമാണ് ഉത്തരവ് അനുസരിക്കാത്തതെന്നും അദ്ദേഹം വിശദീകരിക്കുന്നു. സുപ്രീം കോടതി ജഡ്ജി കെ.ജി.ബാലകൃഷ്ണന്റെ സഹോദരനാണ് കെ.ജി.രാജു.\nതാനോ തനിക്കു കീഴിലുളള ഏതെങ്കിലും ഉദ്യോഗസ്ഥരോ എഡിഎമ്മിനെ അറസ്റു ചെയ്തിട്ടില്ലെന്ന് സിറ്റി പൊലീസ് കമ്മിഷണര് വൈ. അനില്‍കുമാര് അറിയിച്ചു.\nസമരത്തിന്റെ ആദ്യദിവസം മുതല് തന്നെ എറണാകുളം സിവില് സ്റേഷന് പരിസരത്ത് സംഘര്‍ഷമാണ്. സമര വിരുദ്ധരായ ചില നാട്ടുകാര് മുഖ്യമന്ത്രിയ്ക്ക് അനുകൂല മുദ്രാവാക്യങ്ങള് വിളിച്ചതാണ് ആദ്യ ദിവസം സമരക്കാരെ ചൊടിപ്പിച്ചത്. വരും ദിവസങ്ങളിലും ഇതിന് സമാനമായ പ്രശ്നങ്ങള് ഉണ്ടാവാതിരിയ്ക്കാന് സിവില് സ്റേഷന് പരിസരത്ത് കളക്ടര് ഫിബ്രവരി 11 തിങ്കളാഴ്ച രാവിലെ നിരോധനാജ്ഞ പുറപ്പെടുവിച്ചു.


നേതാവിനും 15 പേര്‍ക്കും വേണ്ടിയുള്ളതല്ല ഇന്ത്യ ; മോദിക്കെതിരെ ആഞ്ഞടിച്ച് രാഹുല് ഗാന്ധി - Pravasishabdam\nHome News National നേതാവിനും 15 പേര്‍ക്കും വേണ്ടിയുള്ളതല്ല ഇന്ത്യ ; മോദിക്കെതിരെ ആഞ്ഞടിച്ച് രാഹുല് ഗാന്ധി\nനേതാവിനും 15 പേര്‍ക്കും വേണ്ടിയുള്ളതല്ല ഇന്ത്യ ; മോദിക്കെതിരെ ആഞ്ഞടിച്ച് രാഹുല് ഗാന്ധി\nകോഴിക്കോട് : പ്രധാനമന്ത്രി നരേന്ദ്രമോദിക്കെതിരെ ആഞ്ഞടിച്ച് കോണ്‍ഗ്രസ് നേതാവ് രാഹുല്‍ഗാന്ധി. പ്രധാനമന്ത്രിക്കെതിരെ ശബ്ദിച്ചാല് ജയിലില് ഇടുന്ന സാഹചര്യമാണ് രാജ്യത്തുള്ളതെന്ന് രാഹുല് പറഞ്ഞു. ഒരു നേതാവും ഒരു സിദ്ധാന്തവും മതിയെന്ന നയത്തിലാണ് നരേന്ദ്രമോദി. നേതാവിനും പതിനഞ്ച് പേര്‍ക്കും ഉള്ളതല്ല ഇന്ത്യ. രാജ്യത്തെ സാമ്ബത്തിക ഭദ്രത ഇല്ലാതാക്കിയതില് മോദി മറുപടി പറയണം. കോണ്‍ഗ്രസ് എല്ലാക്കാലത്തും ഉയര്‍ത്തുന്നത് വൈവിധ്യമാണെന്നും രാഹുല് പറഞ്ഞു.\nഇന്ത്യയുടെ കരുത്ത് മികച്ച സമ്ബദ് വ്യവസ്ഥയായിരുന്നു. ഇതാണ് നരേന്ദ്രമോദിയും ബിജെപിയും തകര്‍ത്തത്. ഇതിന് മോദി മറുപടി നല്‍കണം. രാജ്യത്ത് തൊഴിലില്ലായ്മ രൂക്ഷമാണ്. ആഭ്യന്തര ഉത്പാദന നിരക്ക് ഇപ്പോള് കാണാന് പോലുമില്ല. കേന്ദ്രസര്‍ക്കാര് ഇതിന് മറുപടി നല്‍കണം.\nPrevious articleതാരങ്ങളില് ക്രഷ് തോന്നിയിട്ടുള്ളത് ഷെയ്ന് നിഗത്തിനോട് ;വിന്‍സി അലോഷ്യസ്\nNext articleമധു മരിച്ചെന്ന് വ്യാജവാര്‍ത്ത, ആദരാഞ്ജലികള് അര്‍പ്പിച്ചു ഞരമ്പന്മാര്..


1 അക്കാലത്തു യിസ്രായേലിൽ രാജാവില്ലായിരുന്നു. ദാൻ ഗോത്രക്കാർ അക്കാലം തങ്ങൾക്കു കുടിപാർപ്പാൻ ഒരു അവകാശം അന്വേഷിച്ചു; യിസ്രായേൽഗോത്രങ്ങളുടെ ഇടയിൽ അവർക്കും അന്നുവരെ അവകാശം സ്വാധീനമായ്‍വന്നിരുന്നില്ല.\n2 അങ്ങനെയിരിക്കേ ദേശം ഒറ്റുനോക്കി പരിശോധിക്കേണ്ടതിന്നു ദാന്യർ തങ്ങളുടെ ഗോത്രത്തിൽ നിന്നു കൂട്ടത്തിൽ പരാക്രമശാലികളായ അഞ്ചുപേരെ സോരയിൽനിന്നും എസ്തായോലിൽ നിന്നും അയച്ചു, അവരോടു: നിങ്ങൾ ചെന്നു ദേശം ശോധനചെയ്‍വിൻ എന്നു പറഞ്ഞു.\n3 അവർ എഫ്രയീംമലനാട്ടിൽ മീഖാവിന്റെ വീടുവരെ എത്തി രാത്രി അവിടെ പാർത്തു. മീഖാവിന്റെ വീട്ടിന്നരികെ എത്തിയപ്പോൾ അവർ ആ ലേവ്യയുവാവിന്റെ ശബ്ദം കേട്ടറിഞ്ഞു അവിടെ കയറിച്ചെന്നു അവനോടു: നിന്നെ ഇവിടെ കൊണ്ടുവന്നതു ആർ? നീ ഇവിടെ എന്തു ചെയ്യുന്നു? നിനക്കു ഇവിടെ എന്തു കിട്ടും എന്നു ചോദിച്ചു.\n4 അവൻ അവരോടു: മീഖാവു എനിക്കു ഇന്നിന്നതു ചെയ്തിരിക്കുന്നു; അവൻ എന്നെ ശമ്പളത്തിന്നു നിർത്തി; ഞാൻ അവന്റെ പുരോഹിതൻ ആകുന്നു എന്നു പറഞ്ഞു.\n5 അവർ അവനോടു: ഞങ്ങൾ പോകുന്ന യാത്ര ശുഭമാകുമോ എന്നു അറിയേണ്ടതിന്നു ദൈവത്തോടു ചോദിക്കേണം എന്നു പറഞ്ഞു.\n6 പുരോഹിതൻ അവരോടു: സമാധാനത്തോടെ പോകുവിൻ ; നിങ്ങൾ പോകുന്ന യാത്ര യഹോവേക്കു സമ്മതം തന്നേ എന്നു പറഞ്ഞു.\n7 അങ്ങനെ ആ അഞ്ചു പുരുഷന്മാരും പുറപ്പെട്ടു ലയീശിലേക്കു ചെന്നു; അവിടത്തെ ജനം സീദോന്യരെപ്പോലെ സ്വൈരവും സ്വസ്ഥതയും ഉള്ളവരായി നിർഭയം വസിക്കുന്നു; യാതൊരു കാര്യത്തിലും അവർക്കും ദോഷം ചെയ്‍വാൻ പ്രാപ്തിയുള്ളവൻ ദേശത്തു ആരുമില്ല; അവർ സീദോന്യർക്കും അകലെ പാർക്കുംന്നു; മറ്റുള്ള മനുഷ്യരുമായി അവർക്കും സംസർഗ്ഗവുമില്ല എന്നു കണ്ടു.\n8 പിന്നെ അവർ സോരയിലും എസ്തായോലിലും തങ്ങളുടെ സഹോദരന്മാരുടെ അടുക്കൽ വന്നു; സഹോദരന്മാർ അവരോടു: നിങ്ങൾ എന്തു വർത്തമാനം കൊണ്ടുവരുന്നു എന്നു ചോദിച്ചു. അതിന്നു അവർ: എഴുന്നേല്പിൻ ; നാം അവരുടെ നേരെ ചെല്ലുക; ആ ദേശം ബഹുവിശേഷം എന്നു ഞങ്ങൾ കണ്ടിരിക്കുന്നു; നിങ്ങൾ അനങ്ങാതിരിക്കുന്നതു എന്തു? ആ ദേശം കൈവശമാക്കേണ്ടതിന്നു പോകുവാൻ മടിക്കരുതു.\n9 നിങ്ങൾ ചെല്ലുമ്പോൾ നിർഭയമായിരിക്കുന്ന ഒരു ജനത്തെ കാണും; ദേശം വിശാലമാകുന്നു; ദൈവം അതു നിങ്ങളുടെ കയ്യിൽ തിന്നിരിക്കുന്നു; അതു ഭൂമിയിലുള്ള യാതൊന്നിന്നും കുറവില്ലാത്ത സ്ഥലം തന്നേ എന്നു പറഞ്ഞു.\n10 അനന്തരം സോരയിലും എസ്തായോലിലും ഉള്ള ദാൻ ഗോത്രക്കാരിൽ അറുനൂറു പേർ യുദ്ധസന്നദ്ധരായി അവിടെനിന്നു പുറപ്പെട്ടു.\n11 അവർ ചെന്നു യെഹൂദയിലെ കിർയ്യത്ത്-യയാരീമിൽ പാളയം ഇറങ്ങി; അതുകൊണ്ടു ആ സ്ഥലത്തിന്നു ഇന്നുവരെയും മഹനേ--ദാൻ എന്നു പേർ പറയുന്നു; അതു കിർയ്യത്ത്--യയാരീമിന്റെ പിൻ വശത്തു ഇരിക്കുന്നു.\n12 അവിടെനിന്നു അവർ എഫ്രയീംമലനാട്ടിലേക്കു ചെന്നു മീഖാവിന്റെ വീട്ടിന്നരികെ എത്തി.\n13 അപ്പോൾ ലയീശ് ദേശം ഒറ്റുനോക്കുവാൻ പോയിരുന്ന ആ അഞ്ചു പുരുഷന്മാരും തങ്ങളുടെ സഹോദരന്മാരോടു: ഈ വീടുകളിൽ ഒരു ഏഫോദും ഒരു ഗൃഹബിംബവും കൊത്തുപണിയും വാർപ്പുപണിയുമായ ഒരു വിഗ്രഹവും ഉണ്ടു എന്നു അറിഞ്ഞുവോ? ആകയാൽ നിങ്ങൾ ചെയ്യേണ്ടതു എന്തെന്നു വിചാരിച്ചുകൊൾവിൻ .\n14 അവർ അങ്ങോട്ടു തിരിഞ്ഞു മീഖാവിന്റെ വീട്ടിനോടു ചേർന്ന ലേവ്യയുവാവിന്റെ വീട്ടിൽ ചെന്നു അവനോടു കുശലം ചോദിച്ചു.\n15 യുദ്ധസന്നദ്ധരായ ദാന്യർ അറുനൂറുപേരും വാതിൽക്കൽ നിന്നു.\n16 ദേശം ഒറ്റുനോക്കുവാൻ പോയിരുന്നവർ അഞ്ചുപേരും അകത്തുകടന്നു കൊത്തുപണിയായ വിഗ്രഹവും ഏഫോദും ഗൃഹബിംബവും വാർപ്പുപണിയായ വിഗ്രഹവും എടുത്തു; പുരോഹിതൻ യുദ്ധസന്നദ്ധരായ അറുനൂറുപേരുടെ അടുക്കൽ നിന്നിരുന്നു.\n17 ഇവർ മീഖാവിന്റെ വീട്ടിന്നകത്തു കടന്നു കൊത്തുപണിയായ വിഗ്രഹവും ഏഫോദും ഗൃഹബിംബവും വാർപ്പുപണിയായ വിഗ്രഹവും എടുത്തപ്പോൾ പുരോഹിതൻ അവരോടു: നിങ്ങൾ എന്തു ചെയ്യുന്നു എന്നു ചോദിച്ചു.\n18 അവർ അവനോടു: മിണ്ടരുതു; നിന്റെ വായ് പൊത്തി ഞങ്ങളോടു കൂടെ വന്നു ഞങ്ങൾക്കു പിതാവും പുരോഹിതനുമായിരിക്ക; ഒരുവന്റെ വീട്ടിന്നു മാത്രം പുരോഹിതനായിരിക്കുന്നതോ യിസ്രായേലിൽ ഒരു ഗോത്രത്തിന്നും കുലത്തിന്നും പുരോഹിതനായിരിക്കുന്നതോ ഏതു നിനക്കു നല്ലതു എന്നു ചോദിച്ചു.\n19 അപ്പോൾ പുരോഹിതന്റെ മനം തെളിഞ്ഞു; അവൻ ഏഫോദും ഗൃഹബിംബവും കൊത്തുപണിയായ വിഗ്രഹവും എടുത്തു പടജ്ജനത്തിന്റെ നടുവിൽ നടന്നു.\n20 ഇങ്ങനെ അവർ പുറപ്പെട്ടു കുഞ്ഞുകുട്ടികളെയും ആടുമാടുകളെയും സമ്പത്തുകളെയും തങ്ങളുടെ മുമ്പിലാക്കി പ്രയാണം ചെയ്തു.\n21 അവർ മീഖാവിന്റെ വീട്ടിൽനിന്നു കുറെ ദൂരത്തായപ്പേൾ മീഖാവിന്റെ വീട്ടിനോടു ചേർന്ന വീടുകളിലുള്ളവർ ഒരുമിച്ചുകൂടി ദാന്യരെ പിന്തുടർന്നു.\n22 അവർ ദാന്യരെ ക്കുകിവിളിച്ചപ്പോൾ അവർ തിരിഞ്ഞുനോക്കി മീഖാവിനോടു: നീ ഇങ്ങനെ ആൾക്കൂട്ടത്തോടുകൂടെ വരുവാൻ എന്തു എന്നു ചോദിച്ചു.\n23 ഞാൻ ഉണ്ടാക്കിയ എന്റെ ദേവന്മാരെയും എന്റെ പുരോഹിതനെയും നിങ്ങൾ അപഹരിച്ചു കൊണ്ടുപോകുന്നു; ഇനി എനിക്കു എന്തുള്ളു? നിനക്കു എന്തു എന്നു നിങ്ങൾ എന്നോടു ചോദിക്കുന്നതു എങ്ങനെ എന്നു അവൻ പറഞ്ഞു.\n24 ദാന്യർ അവനോടു: നിന്റെ ഒച്ച ഇവിടെ കേൾക്കരുതു: അല്ലെങ്കിൽ ദ്വേഷ്യക്കാർ നിങ്ങളോടു കയർത്തിട്ടു നിന്റെ ജീവനും നിന്റെ വീട്ടുകാരുടെ ജീവനും നഷ്ടമാകുവാൻ നീ സംഗതിവരുത്തും എന്നു പറഞ്ഞു.\n25 അങ്ങനെ ദാന്യർ തങ്ങളുടെ വഴിക്കു പോയി; അവർ തന്നിലും ബലവാന്മാർ എന്നു മീഖാവു കണ്ടു വീട്ടിലേക്കു മടങ്ങിപ്പോന്നു.\n26 മീഖാവു തീർപ്പിച്ചവയെയും അവന്നു ഉണ്ടായിരുന്ന പുരോഹിതനെയും അവർ കൊണ്ടുപോയി, ലയീശിൽ സ്വൈരവും നിർഭയവുമായിരുന്ന ജനത്തിന്റെ അടുക്കൽ എത്തി അവരെ വാളിന്റെ വായ്ത്തലയാൽ വെട്ടി, പട്ടണം തീവെച്ചു ചുട്ടുകളഞ്ഞു.\n27 അതു സീദോന്നു അകലെ ആയിരുന്നു; മറ്റു മനുഷ്യരുമായി അവർക്കും സംസർഗ്ഗം ഇല്ലായ്കയാൽ അവരെ വിടുവിപ്പാൻ ആരും ഉണ്ടായിരുന്നില്ല. അതു ബേത്ത്--രെഹോബ് താഴ്വരയിൽ ആയിരുന്നു. അവർ പട്ടണം വീണ്ടും പണിതു അവിടെ കുടിപാർക്കയും\n28 യിസ്രായേലിന്നു ജനിച്ച തങ്ങളുടെ പിതാവായ ദാന്റെ പേരിൻ പ്രകാരം നഗരത്തിന്നു ദാൻ എന്നു പേരിടുകയും ചെയ്തു; പണ്ടു ആ പട്ടണത്തിന്നു ലയീശ് എന്നു പേർ ആയിരുന്നു.\n29 ദാന്യർ കൊത്തുപണിയായ ആ വിഗ്രഹം പ്രതിഷ്ഠിച്ചു; മോശെയുടെ മകനായ ഗേർശോമിന്റെ മകൻ യോനാഥാനും അവന്റെ പുത്രന്മാരും ആ ദേശത്തിന്റെ പ്രവാസകാലംവരെ ദാൻ ഗോത്രക്കാർക്കും പുരോഹിതന്മാരായിരുന്നു.\n30 ദൈവത്തിന്റെ ആലയം ശീലോവിൽ ആയിരുന്ന കാലത്തൊക്കെയും മീഖാവു തീർപ്പിച്ച വിഗ്രഹം അവർ വെച്ചു പൂജിച്ചുപോന്നു.


കബനിയിൽ മാലിന്യം തള്ളിയ രണ്ടുപേർ അറസ്റ്റിൽ, Wayanad,Wayanad News,വയനാട് വാർത്തകൾ,Wayanad District News,Wayanad News Today\nകബനിയിൽ മാലിന്യം തള്ളിയ രണ്ടുപേർ അറസ്റ്റിൽ\nമാലിന്യം കൊണ്ടുവന്ന ലോറി മാനന്തവാടി പോലീസ് സ്റ്റേഷനിൽ എത്തിച്ചപ്പോൾ\nമാനന്തവാടി : കബനിയിലേക്ക് മാലിന്യം തള്ളിയ രണ്ടുപേരെ മാനന്തവാടി പോലീസ് അറസ്റ്റുചെയ്തു. മഞ്ചേരി സ്വദേശി ചേന്നുകുഴിയിൽ സെയ്ഫുദീൻ (33), മണ്ണാർക്കാട് മുളയൻകായിൽ സൈനുൽ ആബിദ് (32) എന്നിവരെയാണ് അറസ്റ്റ് ചെയ്തത്. ഇവരെ പിന്നീട് ജാമ്യത്തിൽവിട്ടു.\nകബനിയുടെ സംരക്ഷണത്തിനായി നാട് മുറവിളി കൂട്ടുന്നതിനിടെയാണ് മാലിന്യം തള്ളിയത്. മാനന്തവാടി പോലീസ് വ്യാഴാഴ്ച നൈറ്റ് പട്രോളിങ് നടത്തുന്നതിനിടെയാണ് ടാങ്കറിൽ എത്തിച്ച മാലിന്യം ചങ്ങാടക്കടവിലെ ഒഴിഞ്ഞസ്ഥലത്ത് തള്ളുന്നത് ശ്രദ്ധയിൽപ്പെട്ടത്.\nപോലീസ് കസ്റ്റഡിയിലെടുത്ത ലോറി മാനന്തവാടി പോലീസ് സ്റ്റേഷനിൽ സൂക്ഷിച്ചിരിക്കയാണ്. മാനന്തവാടി എസ്.ഐ. ബിജു ആന്റണി, എ.എസ്.ഐ. പി. സൈനുദീൻ, സിവിൽ പോലീസ് ഓഫീസർ വി.കെ. രഞ്ജിത്ത് എന്നിവരടങ്ങുന്ന സംഘമാണ് ടാങ്കർ ലോറി കസ്റ്റഡിയിലെടുത്തത്.


കെ.ടി. തോമസ് - വിക്കിപീഡിയ\nകെ.എസ്. മുസ്തഫാ കമാൽ\n(1914-08-15)ഓഗസ്റ്റ് 15, 1914\n1995(1995-00-00) (പ്രായം 80–81)\nAs of ജനുവരി 6, 2012\nഒന്നും, രണ്ടും കേരളനിയമസഭയിൽ കാഞ്ഞിരപ്പള്ളി നിയമസഭാ മണ്ഡലത്തെ പ്രതിനിധീകരിച്ച ഒരു രാഷ്ട്രീയ നേതാവായിരുന്നു കെ.ടി. തോമസ് (15 ഓഗസ്റ്റ് 1914 - 1995). കോൺഗ്രസ് പ്രതിനിധിയായാണ് ഇദ്ദേഹം കേരള നിയമസഭയിലേക്കെത്തിയത്. കേരളനിയമസഭയിൽ അംഗമാകുന്നതിനു മുൻപ് 1954 മുതൽ 56 വരെ തിരുക്കൊച്ചി നിയമസഭയിലേക്കും കെ.ടി. തോമസ് തെരഞ്ഞെടുക്കപ്പെട്ടിരുന്നു. ബി.എ., ബി.എൽ. ബിരുദധാരിയായിരുന്ന ഇദ്ദേഹം ഒരു അഭിഭാഷകൻ കൂടിയായിരുന്നു. 1914 ഓഗസ്റ്റ് പതിനഞ്ചിനാണ് കെ.ടി. തോമസ് ജനിച്ചത്.\nതിരുവിതാംകൂർ സ്റ്റേറ്റ്കോൺഗ്രസിൽ 1938-ൽ അംഗമായിക്കൊണ്ടാണ് ഇദ്ദേഹം സജീവ രാഷ്ട്രീയത്തിലേക്ക് ഇറങ്ങിയത്. നിസ്സഹകരണ പ്രസ്ഥാനങ്ങളിൽ പങ്കെടുക്കുക വഴി നിരവധി തവണ ഇദ്ദേഹം ജയിൽ വാസം അനുഷ്ഠിച്ചിട്ടുണ്ട്. കോട്ടയം ഡി.സി.സി. പ്രസിഡന്റ്, കാഞ്ഞിരപ്പള്ളി ഗ്രാമപഞ്ചായത്ത് മെമ്പർ, കെ.പി.സി.സി. അംഗം, സബ് ഓർഡിനേറ്റ് ലെജിസ്ലേഷൻ ചെയർമാൻ (1957-58) എന്നീ നിലകളിൽ ഇദ്ദേഹം പ്രവർത്തിച്ചിരുന്നു.\n"https://ml.wikipedia.org/w/index.php?title=കെ.ടി._തോമസ്&oldid=3591353" എന്ന താളിൽനിന്ന് ശേഖരിച്ചത്\nഈ താൾ അവസാനം തിരുത്തപ്പെട്ടത്: 16:24, 23 ജൂൺ 2021.


പുത്തുമലയില് ഇന്നത്തെ തെരച്ചില് അവസാനിപ്പിച്ചു, ഒരു മൃതദേഹം കൂടി കണ്ടെത്തി\nമഴ മാറിനില്‍ക്കുന്ന സാഹചര്യമായതിനാല് രക്ഷാപ്രവര്‍ത്തനങ്ങള് കൂടുതല് ഊര്‍ജിതമായി.\n11 Aug, 2019 at 12:51 PM\nഉരുള്‍പൊട്ടലുണ്ടായ വയനാട് പുത്തുമലയില് കാണാതായവര്‍ക്കുള്ള ഇന്നത്തെ തെരച്ചില് അവസാനിപ്പിച്ചു. ഒരാളുടെ മൃതദേഹം കൂടി ഇന്ന് കണ്ടെത്തി. കാണാതായ റാണിയുടെ മൃതദേഹമാണ് കണ്ടെത്തിയത്. എട്ട് പേരെ കൂടി ഇനി കണ്ടെത്താനുണ്ടെന്നാണ് ഔദ്യോഗിക വിവരം.\nഇന്ന് മഴ മാറിനില്‍ക്കുന്ന സാഹചര്യമായതിനാല് രക്ഷാപ്രവര്‍ത്തനങ്ങള് കൂടുതല് ഊര്‍ജിതമായി. തെരച്ചിലിനായി എന്.ഡി.ആര്.എഫിന്റെ ഒരു സംഘം കൂടി സ്ഥലത്തെത്തി.\nപുത്തുമലയില് നാല് ദിവസം മുന്‍പ് കാണാതായവര്‍ക്ക് വേണ്ടിയുള്ള തെരച്ചില് തുടരുകയാണ്. 8 പേരെ കൂടിയാണ് കണ്ടെത്താനുള്ളത് എന്നാണ് ഔദ്യോഗിക സ്ഥിരീകരണമെങ്കിലും കൂടുതല് ആളുകള് മണ്ണിനടിയില് പെട്ടിട്ടുണ്ടെന്നാണ് ദൃക്സാക്ഷികള് പറയുന്നത്. എന്.ഡി.ആര്.എഫിന്റെയും സൈന്യത്തിന്റെയും നേതൃത്വത്തിലാണ് രക്ഷാ പ്രവര്‍ത്തനങ്ങള് പുരോഗമിക്കുന്നത്.\nസൈന്യത്തിന്റെ മദ്രാസ് റെജിമെന്റില് നിന്നുള്ള എഞ്ചിനീയര്‍മാര് ഉള്‍പ്പെട്ട 72 അംഗ സംഘം ജില്ലയിലെത്തിയിട്ടുണ്ട്. മേപ്പാടി മുതല് പുത്തുമല വരെയുള്ള റോഡ് പൂര്‍ണമായും ഗതാഗതയോഗ്യമാക്കുന്നതിനുള്ള നടപടിക്രമങ്ങള് യുദ്ധകാലാടിസ്ഥാനത്തിലാണ്.\n173 ക്യാമ്പുകളാണ് ജില്ലയില് പ്രവര്‍ത്തിക്കുന്നത്. 8473 കുടുംബങ്ങളിലെ 31726 ആളുകളാണ് ഉള്ളത്. ഇവിടേക്കുള്ള സേവനങ്ങളുമായി സന്നദ്ധ സംഘടനകളും ഉദ്യോഗസ്ഥരും രംഗത്തുണ്ട്. മന്ത്രി കടന്നപ്പള്ളി രാമചന്ദ്രന്റെ നേതൃത്വത്തില് അവലോകന യോഗം ചേര്‍ന്നു. സന്നദ്ധ സംഘടനാ പ്രവര്‍ത്തകര് റവന്യൂ ഓഫീസുകള് വഴി കാമ്പുകളിലേക്കുള്ള അവശ്യ വസ്തുക്കള് എത്തിക്കണമെന്ന് അദ്ദേഹം യോഗത്തില് അഭ്യര്‍ഥിച്ചു.


സി.കെ വിനീതും, മെഹ്ത്താബ് ഹുസൈനും കേരള ബ്ലാസ്റ്റേഴ്സിൽ തുടരും , ജിംഗാൻ ക്ലബ് വിടും - indian super league kerala blasters will retain ck vineeth and mehtab hossain\nമഴവില്ലഴകിലൊരു ഗോൾ കൊമ്പന്റെ നെഞ്ചത്ത്; ഗോവ ലീഡ് ചെയ്യുന്നു\nIndian Super League Kerala Blasters Will Retain Ck Vineeth And Mehtab Hossain\nഇരുതാരങ്ങളുമായി ക്ലബ് അധികൃതർ കരാറിൽ എത്തിയതായി സൂചന\nJuly 04, 2017 02:59:26 pm\nന്യൂഡൽഹി: ഇന്ത്യൻ സൂപ്പർ ലീഗിന്റെ പുത്തൻ സീസണിൽ സി.കെ.വിനീതും മെഹ്ത്താബ് ഹുസൈനും കേരള ബ്ലാസ്റ്റേഴ്സിൽ തന്നെ തുടരും. ഇരുതാരങ്ങളുമായി ക്ലബ് അധികൃതർ കരാറിൽ എത്തിയതായാണ് റിപ്പോർട്ട്. ഐഎസ്എല്ലിന്റെ ആദ്യ സീസൺ മുതൽ സി.കെ.വിനീതും മെഹ്ത്താബ് ഹുസൈനും ബ്ലാസ്റ്റേഴ്സ് നിരയിൽ ഉണ്ട്. എന്നാൽ ബ്ലാസ്റ്റേഴ്സിന്റെ പ്രതിരോധനിര താരം സന്ദേഷ് ജിംഗാൻ ക്ലബ് വിടുമെന്നാണ് സൂചന.\nകഴിഞ്ഞ സീസണിൽ സി.കെ.വിനീതിന്റെ തകർപ്പൻ പ്രകടനമാണ് കേരള ബ്ലാസ്റ്റേഴ്സിനെ ഫൈനൽവരെ എത്തിച്ചത്. ആരാധകരുടെ ഏറ്റവും പ്രിയപ്പെട്ട താരം കൂടിയായ വിനീതിനെ ടീമിൽ നിലനിർത്തിയാൽ ബ്ലാസ്റ്റേഴ്സിന്റെ ജനപിന്തുണയും വർധിക്കുമെന്നാണ് ക്ലബ് മാനേജ്മെന്റിന്റെ കണക്ക് കൂട്ടൽ. സി.കെ.വിനീതിനെ നിലനിർത്തുന്നതിൽ അതീവ സന്തുഷ്ടരാണ് മഞ്ഞപ്പടയുടെ ആരാധകർ.\nമെഹ്ത്താബ് ഹുസൈനുമായി കരാർ പുതുക്കുന്നതുമായി ബന്ധപ്പെട്ട ചർച്ചകൾ ഹൈദരാബാദിൽ പുരോഗമിക്കുന്നു എന്നാണ് സ്പോട്സ് ഓൺലൈൻ ആയ Goal.com പറയുന്നത്. ബ്ലാസ്റ്റേഴ്സിന്റെ മധ്യനിരയിലെ പ്രധാന താരമാണ് മെഹ്ത്താബ് ഹുസൈൻ. ഐ ലീഗിൽ ഈസ്റ്റ് ബംഗാളിനായാണ് മെഹ്ത്താബ് കളിക്കുന്നത്.\nഎന്നാൽ സന്ദേഷ് ജിംഗാനുമായുള്ള കരാർ പുതുക്കുന്ന കാര്യത്തിൽ തീരുമാനം ആയില്ല. 2014 മുതൽ ക്ലബിന്റെ പ്രധാന താരമാണ് സന്ദേഷ് ജിംഗാൻ.\nഎങ്കെ പാത്താലും നീങ്കളോ തലൈവരെ?; തരംഗമായി ബേണി സാൻഡേഴ്സ്X


സിഖ് പുരോഹിതന് സന്ത് ബാബ റാം സിംഗിന്റെ ആത്മഹത്യ: കേന്ദ്ര സര്‍ക്കാരിനെ രൂക്ഷമായി വിമര്‍ശിച്ച് രാഹുലും കെജരിവാളും - BIGNEWSLIVE | Latest Malayalam News\nന്യൂഡല്‍ഹി: സിഖ് പുരോഹിതന് സന്ത് ബാബ റാം സിംഗിന്റെ ആത്മഹത്യയില് കേന്ദ്ര സര്‍ക്കാരിനെ രൂക്ഷമായി വിമര്‍ശിച്ച് രാഹുല് ഗാന്ധിയും ഡല്‍ഹി മുഖ്യമന്ത്രി അരവിന്ദ് കെജരിവാളും. കേന്ദ്രസര്‍ക്കാര് നയം കാരണം രാജ്യത്ത് ഇതിനോടകം നിരവധി കര്‍ഷകര് ജീവത്യാഗം ചെയ്തുവെന്നും ഈ ക്രൂരത ചെയ്യുന്ന മോഡിസര്‍ക്കാര് എല്ലാ അതിരുകളും ലംഘിച്ച് കഴിഞ്ഞിരിക്കുകയാണെന്നും രാഹുല് ഗാന്ധി പറഞ്ഞു. കാര്‍ഷിക നിയമ ഭേദഗതി പിന്‍വലിക്കാന് കേന്ദ്രം തയ്യാറാകണമെന്നും രാഹുല്‍ഗാന്ധി എംപി ആവശ്യപ്പെട്ടു.\nഅതേസമയം സിഖ് പുരോഹിതന് സന്ത് ബാബ റാം സിംഗിന്റെ ആത്മഹത്യയെ കുറിച്ചുള്ള വാര്‍ത്ത വേദനയുണ്ടാക്കുന്നതാണെന്നാണ് ഡല്‍ഹി മുഖ്യമന്ത്രിയും ആം ആദ്മി നേതാവുമായ അരവിന്ദ് കെജരിവാള് പറഞ്ഞത്. കര്‍ഷകര് അവരുടെ അവകാശങ്ങള്‍ക്ക് വേണ്ടിയാണ് സമരം ചെയ്യുന്നത്. സര്‍ക്കാര് അതു കേള്‍ക്കാന് തയ്യാറാകണമെന്നും കരിനിയമങ്ങള് പിന്‍വലിക്കണമെന്നും കെജരിവാള് ആവശ്യപ്പെട്ടു.\nകഴിഞ്ഞ ദിവസമാണ് ഹരിയാനയിലെ കര്‍ണാലില് നിന്നുള്ള പുരോഹിതനായ ബാബ രാം സിംഗ് സ്വന്തം തോക്കുപയോഗിച്ച് ആത്മഹത്യ ചെയ്തത്. കര്‍ഷകരോട് ഐക്യദാര്‍ഢ്യം പ്രഖ്യാപിച്ചാണ് തന്റെ ആത്മഹത്യയെന്നാണ് അദ്ദേഹം തന്റെ ആത്മഹത്യകുറിപ്പില് രേഖപ്പെടുത്തിയിട്ടുള്ളത്. കര്‍ഷകര് അവകാശങ്ങള്‍ക്കായി തെരുവിലിറങ്ങുന്നു. ആ ദുരവസ്ഥയ്ക്ക് ഞാന് സാക്ഷ്യം വഹിച്ചു. സര്‍ക്കാര് അവര്‍ക്ക് നീതി നല്‍കുന്നില്ല എന്നത് എന്നെ ഏറെ വേദനിപ്പിക്കുന്നു. ഇത് ഒരു അനീതിയാണ്. അടിച്ചമര്‍ത്തുന്നത് പാപമാണ്, എന്നാണ് ആത്മഹത്യക്കുറിപ്പില് പറയുന്നത്.\nഅതേസമയം സന്ത് ബാബ റാം സിംഗിന്റെ ആത്മഹത്യയില് അന്വേഷണം ആരംഭിച്ചതായി ഹരിയാന പോലീസ് അറിയിച്ചു. വെടിയേറ്റ നിലയില് ആശുപത്രിയില് എത്തിക്കും മുമ്പേ തന്നെ സന്ത് ബാബ റാം സിങ് മരിച്ചിരുന്നുവെന്നാണ് അദ്ദേഹത്തെ പരിശോധിച്ച പാനിപ്പത്ത് പാര്‍ക്ക് ആശുപത്രി അധികൃതര് അറിയിച്ചത്.\nTags: arvind kejriwalbaba ram singhdeathIndiarahul gandhi\nഫ്‌ലാറ്റിൽ നിന്നും വീണ് വീട്ടുജോലിക്കാരി മരിച്ച സംഭവം; പ്രതിയായ ഹൈക്കോടതി അഭിഭാഷകന്റെ ജാമ്യാപേക്ഷ ഇന്ന് കോടതി പരിഗണിക്കും\nസംസ്ഥാനത്ത് ഇന്നും നാളെയും ശക്തമായ മഴയ്ക്ക് സാധ്യത; വിവിധ ജില്ലകളില് യെല്ലോ അലേര്‍ട്ട് പ്രഖ്യാപിച്ചു


ചെന്നൈ: തമിഴ്‌നാട് രാഷ്ട്രീയം വീണ്ടും പ്രതിസന്ധിയില്. എ.ഐ.എ.ഡി.എം.കെയുടെ നേതാക്കളുടെ ലയനത്തിനു പിന്നാലെ 19 എം.എല്.എമാര് സര്‍ക്കാരിനുള്ള പിന്തുണ പിന്‍വലിച്ചു. ടി.ടി.വി.ദിനകരനൊപ്പമുള്ള 19 എംഎല്‍എമാരാണ് സര്‍ക്കാരിനുള്ള പിന്തുണ പിന്‍വലിച്ച് ഗവര്‍ണര്‍ക്ക് കത്തു നല്‍കിയത്.\nDont Miss: ‘കളിതോറ്റാലെന്താണ് ഭായ്.. നിങ്ങടെ ഈ മനസിനാണ് സല്യൂട്ട്’; വിക്കറ്റെടുക്കാന് അവസരം ലഭിച്ചിട്ടും ബാറ്റ്‌സ്മാന് അവസരം നല്‍കി പൊള്ളാര്‍ഡ്\nഇന്നലെയായിരുന്നു എടപ്പാടി പളനിസാമി പക്ഷവും ഒ.പനീര്‍സെല്‍വം വിഭാഗവും ഒന്നായി ലയന പ്രഖ്യാപനം നടത്തിയത്. ഇതിനു പിന്നാലെ രാഷ്ട്രീയ നീക്കവുമായി രംഗത്തിറങ്ങിയ ശശികല പക്ഷത്തിന്റെ കരുനീക്കങ്ങളുടെ ഭാഗമായാണ് ദിനകരനൊപ്പമുള്ള എം.എല്.എമാര് സര്‍ക്കാരിനുള്ള പിന്തുണ പിന്‍വലിച്ചത്.\nഎം.എല്.എമാരുടെ പിന്തുണ നഷ്ടപ്പെട്ടപ്പെട്ടതോടെ എടപ്പാടി പളനിസാമി സര്‍ക്കാര് ന്യൂനപക്ഷമായി. 234 അംഗ തമിഴ്നാട് നിയമസഭയില് 134 അംഗങ്ങളാണ് ഭരണകക്ഷിയായ എ.ഐ.എ.ഡി.എം.കെയ്ക്ക് ഉള്ളത്. സഭയില് ഭൂരിപക്ഷം ലഭിക്കണമെങ്കില് 117 അംഗങ്ങളാണ് വേണ്ടത്. 19 പേരുടെ പിന്തുണ നഷ്ടമാകുന്നതോടെ 115 പേരുടെ പിന്തുണ മാത്രമേ പളനിസ്വാമിയ്ക്ക് ലഭിക്കുകയുള്ളൂ.\nകഴിഞ്ഞ ഗിവസം ചേര്‍ന്ന യോഗത്തില് ശശികലയെ പാര്‍ട്ടി നേതൃത്വത്തില്‍നിന്ന് പുറത്താക്കാന് പ്രമേയം പാസ്സാക്കിയിരുന്നു. ലയനത്തെ തുടര്‍ന്ന് ഇന്നലെ വൈകിട്ട് പനീര്‍ശെല്‍വം ഉപമുഖ്യമന്ത്രിയായി സത്യപ്രതിജ്ഞ ചെയ്യുകയും ചെയ്തു. ഇതിനു പിന്നാലെയാണ് ലയനം തങ്ങള് അംഗീകരിക്കുന്നില്ലെന്ന നിലപാടുമായി ദിനകന്റെ നേതൃത്വത്തിലുള്ള എം.എല്.എമാര് രംഗത്തെത്തിയത്.


നിറഞ്ഞ കാഴ്ചകളും മനസു നിറഞ്ഞ് വീട്ടുകാരും - D Home Magazine നിറഞ്ഞ കാഴ്ചകളും മനസു നിറഞ്ഞ് വീട്ടുകാരും - D Home Magazine\nനിറഞ്ഞ കാഴ്ചകളും മനസു നിറഞ്ഞ് വീട്ടുകാരും\nThis article has been viewed 723 times\nഏതെങ്കിലും ഒരു പ്രത്യേക ശൈലിയിൽ അധിഷ്ഠിതമായ എലിവേഷൻ ആവരുത് വീടിന്റേത് എന്ന് ക്ലൈന്റിന് നിർബന്ധം ഉണ്ടായിരുന്നു. മാത്രമല്ല ചതുരാകൃതി മുന്നിട്ടു നിൽക്കരുത്, സ്ലോപ് കൊടുക്കുമ്പോൾ അതൊരു പരമ്പരാഗത ശൈലിയുടെ ചേരുവ മാത്രമായി പോകരുത് എന്നും വീട്ടുടമ ആർക്കിടെക്റ്റിനോട് ആവശ്യപ്പെട്ടിരുന്നു. കുടുംബ സുഹൃത്ത് കൂടിയായിരുന്ന ആർക്കിടെക്റ്റിന് മുഴുവൻ സ്വതന്ത്രവും ഉണ്ടായിരുന്നതുകൊണ്ട് എന്തും തുറന്ന് പറയുവാനും ഏത് രീതി അവലംബിക്കുന്നതിനും മറ്റൊന്നും തടസമായി വന്നില്ല. എലിവേഷനിൽ തന്നെ ഇതിന്റെ പ്രതിഫലനം നമുക്ക് ദൃശ്യമാണ്.\nപരമ്പരാഗത ശൈലിയിലെ റൂഫിങ്ങിനെ ഇവിടെ ഒരു ഡിസൈൻ എലമെന്റായി നൽകി എന്നതാണ് ഇവിടുത്തെ ഹൈലൈറ്റ്. റൂഫിങ്ങിനെയും വാളിനേയും ഹൈലൈറ്റ് ചെയ്യുന്നതിനായി ക്ലാഡിങ് വർക്കുകളും വുഡൻ ടൈൽ ക്ലാഡിങ്ങും ഗ്രിൽ വർക്കും എല്ലാം കൊടുത്തു. അങ്ങനെ ഒരു പ്രത്യേക ശൈലിയുടെ ആധാരമാക്കാതെ എലിവേഷൻ വ്യത്യസ്തമായി ഒരുക്കാനായി.\nതുറന്ന നയവും എന്നാൽ സ്വകാര്യതയും മുന്നിട്ടു നിൽക്കും വിധമാണ് അകത്തളങ്ങളിലെ ക്രമീകരണം. വുഡൻ തീമിൽ പിന്തുടർന്ന പാനലിങ്ങുകളും സീലിങ് വർക്കുകളും എല്ലാം ഓഫ് വൈറ്റ് ചുവരുകളെ മനോഹരമാക്കുന്നു. ലിവിങ്, ഡൈനിങ്, കോർട്ടിയാർഡ്, ഫോയർ, ഫാമിലി ലിവിങ്, നിസ്കാര മുറി, കിച്ചൻ, വർക്ക് ഏരിയ എന്നിങ്ങനെയാണ് ഉൾത്തള സജ്ജീകരണങ്ങൾ. ജനലുകൾക്കും വാതിലുകൾക്കും എല്ലാം തേക്കിൻ തടിയാണ് ഉപയോഗിച്ചത്. ബാക്കി വി ബോർഡിന്റെ ചാരുതയിൽ ഒരുക്കി വ്യത്യസ്തവും മനോഹരവുമാക്കി.\nഇവിടെ എല്ലാം മിനിമലിസം എന്ന ആശയം മുൻനിർത്തിയാണ് ഒരുക്കിയെടുത്തത്. ഡൈനിങ്ങിൽ നിന്നും പുറത്തോട്ട് ഇറങ്ങുന്നത് മനോഹരമായ പാഷിയോയിലേക്കാണ്. ഇങ്ങോട്ട് ഇറങ്ങാൻ വലിയൊരു ഓപ്പണിങ്ങും കൊടുത്തു. വിശാലമായ വലിയ ജനാലകൾ കാറ്റും വെളിച്ചവും ഉൾത്തളങ്ങളിലേക്ക് എത്തിക്കുന്നു.\nസ്റ്റെയർ കയറി ഒരു ലാൻഡിങ് സ്പേസാണ്. ഇവ കൂടാതെ അപ്പർ ലിവിങും,3ബെഡ്‌റൂമുകളും, ബാൽക്കണിയുമാണ് മുകൾ നിലയിലെ സൗകര്യങ്ങൾ.\nമുകളിലും താഴെയുമായി5കിടപ്പുമുറികളാണ് ഇവിടെയുള്ളത്. ആവശ്യങ്ങളെല്ലാം നിവർത്തിച്ചു കൊണ്ടാണ് എല്ലാ മുറികളും ഒരുക്കിയിട്ടുള്ളത്.\nവിശാലതയും സൗകര്യവും മുൻനിർത്തിയാണ് ഡൈനിങ് കം കിച്ചൻ ക്രമീകരിച്ചത്. വി ബോർഡിന്റെ മനോഹാരിതയാണ് അടുക്കളയ്ക്ക് എങ്കിൽ സീലിങ്ങിലെ തടിയുടെ പാറ്റേൺ വർക്കാണ് ഡൈനിങ്ങിനെ വ്യത്യസ്തമാക്കുന്നത് . കിച്ചനേയും ഡൈനിങ്ങിനേയും തമ്മിൽ വേർതിരിക്കുന്നത് കിച്ചനിൽ കൊടുത്തിരിക്കുന്ന പാൻട്രി ഏരിയ ആണ്. വി ബോർഡാണ് പാൻട്രി കൗണ്ടറിന് കൊടുത്തിട്ടുള്ളത്. വൈറ്റ് ഗ്രാനൈറ്റാണ് കൗണ്ടർ ടോപ്പിന് ഉപയോഗിച്ചിട്ടുള്ളത്.\nഇങ്ങനെ ഓരോ സ്പേസിനുമുണ്ട് എന്തെങ്കിലുമൊരു പ്രത്യേകത. അതുകൊണ്ടുതന്നെ വീട്ടിനകം നിറയെ പോസിറ്റിവിറ്റി നിറയുന്നുമുണ്ട്. ഇങ്ങനെ ആർക്കിടെക്റ്റിന്റേയും വീട്ടുകാരുടേയും പരസ്പര വിശ്വാസവും സ്വതന്ത്രവും വീടിന് വ്യത്യസ്ത ഭംഗി നിലനിർത്താൻ സഹായകമായി എന്ന് ഇരുകൂട്ടരും പറയുന്നു.\nClient - Shaji T A & Subina Shaji\nLocation - Changanacherry\nPlot - 11 cent\nArea - 3200 sqft\nDesign - Ar.Nijas Mon KS\nHayath Architects, Changanacherry.\nPhone - 81296 56242


യു.പി. – പ്രവർത്തനം –7– വൈകിയെത്തുന്ന ചന്ദ്രൻ – വിജ്ഞാനോത്സവം\nയു.പി. – പ്രവർത്തനം –7– വൈകിയെത്തുന്ന ചന്ദ്രൻ\nപ്രവർത്തനം –7– വൈകിയെത്തുന്ന ചന്ദ്രൻ\nനക്ഷത്രങ്ങൾ നിറഞ്ഞ രാത്രിയിലെ ആകാശം നിരീക്ഷിക്കുക എന്നത് വളരെ രസകരമാണ്. നമുക്ക് ചന്ദ്രനുമായി ബന്ധപ്പെട്ട ചില നിരീക്ഷണങ്ങൾ നടത്തിയാലോ?\nഇക്കഴിഞ്ഞ ഡിസംബർ 14 ന് കറുത്തവാവായിരുന്നു. അത് കഴിഞ്ഞുള്ള ദിവസങ്ങളിൽ സന്ധ്യക്ക് പടിഞ്ഞാറ് ചന്ദ്രനെ കണ്ടു തുടങ്ങും. കുറച്ച് നേരം കഴിയുമ്പോൾ പടിഞ്ഞാറ് അസ്തമിക്കുകയും ചെയ്യും. കനം കുറഞ്ഞ ചന്ദ്രക്കല ആയിട്ടായിരിക്കും ആദ്യം കാണുക. പിന്നെയുള്ള ദിവസങ്ങളിൽ രാത്രിയിൽ ആകാശത്ത് ചന്ദ്രനെ കാണുന്ന സമയം കൂടി കൂടി വരും. അതായത് ചന്ദ്രൻ താമസിച്ചേ അസ്തമിക്കൂ. ഇന്നലെ അസ്തമിച്ചതിനേക്കാൾ വൈകിയാണ് ഇന്ന് അസ്തമിക്കുക.\nഡിസംബർ 25 മുതൽ 28 വരെ നാലു ദിവസം നമുക്ക് ചന്ദ്രനെ ഒന്നു നിരീക്ഷിച്ചാലോ? 25 ന് ഉച്ചക്ക് 2.30 ആകുമ്പോൾ തന്നെ ചന്ദ്രൻ കിഴക്കുദിക്കും. സൂര്യന്റെ പ്രകാശം ഉള്ളതുകൊണ്ട് കാണാനാകില്ല എന്ന് മാത്രം. അതിനാൽ സൂര്യൻ അസ്തമിക്കുമ്പോൾ തന്നെ ചന്ദ്രൻ കിഴക്ക് ആകാശത്തിൽ മറവില്ലാതെ കാണാൻ കഴിയുന്ന ഉയരത്തിൽ എത്തിയിട്ടുണ്ടാവും. 25 ന് നിങ്ങൾ എവിടെയാണ് ചന്ദ്രനെ കാണുക എന്നൊക്കെ മനസ്സിലാക്കി വച്ചാൽ മതി. നിരീക്ഷണം 26 ന് ആരംഭിക്കാം.\nഅതിന് നിങ്ങൾ ചില സംവിധാനങ്ങൾ ഒരുക്കേണ്ടതുണ്ട്. ചന്ദ്രനെ കാണാൻ കഴിയുന്ന സ്ഥലത്ത് തെക്കുവടക്കു ദിശയിൽ ഒരു ചരട് വലിച്ച് കെട്ടണം. രണ്ട് മരങ്ങൾ തമ്മിലോ വീടിന്റെ ജന്നലിൽ നിന്ന് മരത്തിലേക്കോ കെട്ടിയാൽ മതി. ചരടിന്റെ എല്ലായിടവും തറയിൽ നിന്ന് ഒരേ ഉയരത്തിലായിരിക്കണം. ചന്ദ്രനെ അങ്ങ് ദൂരെ നമ്മള് കെട്ടിയ ചരടിന്റെ അടിയിലായി കാണുന്ന ഒരു സ്ഥലത്താണ് നിങ്ങള് ഇരിക്കേണ്ടത്. 26 ന് ചന്ദ്രൻ ഉയർന്ന് വന്ന് ഈ ചരടിൽ തൊടുന്നതായി തോന്നുന്ന സമയം കുറിച്ച് വക്കുകയാണ് നിങ്ങള് ചെയ്യേണ്ടത്. നിങ്ങൾ എവിടെ നിന്ന് നോക്കുന്നു എന്നതനുസരിച്ച് ചന്ദ്രൻ ചരടിൽ തൊടുന്നതായി തോന്നുന്ന സമയം മാറും. അതിനാൽ ഒരു കാർഡ് ബോർഡിന്റെ നടുക്ക് ഒരു തുളയിട്ട് അത് നിങ്ങള് ഇരിക്കുന്ന സ്ഥലത്തിന് മുന്നിലായി ഒരിടത്ത് ഉറപ്പിച്ച് വക്കണം. ആ തുളയിലൂടെ നോക്കിയാൽ നിങ്ങളുടെ സ്ഥാനം മാറാതിരിക്കും. ഇനി പ്രവര്‍ത്തനം ചെയ്തോളൂ. ഇതേ പ്രവർത്തനം 27 നും 28നും ആവർത്തിക്കണം. കയറും കാർഡ് ബോർഡും മൂന്നു ദിവസത്തേക്ക് അനങ്ങാതിരിക്കാൻ പ്രത്യേകം ശ്രദ്ധിക്കണം.\nമൂന്ന് ദിവസത്തെ നിരീക്ഷണത്തിൽ നിന്നും ചന്ദ്രൻ ഓരോ ദിവസവും എത്ര വൈകിയാണ് അവിടെ എത്തുന്നത് എന്ന് കണ്ടെത്തുക. വീട്ടിലെ മുതിര്‍ന്നവരെയൊക്കെ നിരീക്ഷണത്തിന് ഒപ്പം കൂട്ടണേ.\nനിരീക്ഷണത്തിന് ഉള്ള സംവിധാനങ്ങൾ കൃത്യമായി ഒരുക്കാനും സമയം കണ്ടെത്താനും ചന്ദ്രൻ ആ സ്ഥാനത്ത് എത്താൻ എത്ര വൈകുന്നു എന്നു കണ്ടുപിടിക്കാനും നിങ്ങൾക്ക് കഴിഞ്ഞോ എന്ന് നിങ്ങൾ തന്നെ വിലയിരുത്തുക.\nFarhan\t· 15/12/2020 at 4:23 PM\nചന്ദ്രൻ ഭൂമിയെ ചുറ്റുന്നത് കൊണ്ടാാണ് ഇത് സംഭവിക്കുന്നത്\nVidyasagarji V B\t· 15/12/2020 at 7:57 PM\nഈ പ്രവർത്തനത്തിൽ “തുളയിട്ട കാർഡ് ബോർഡി” ൻെറ ഉപയോഗം അവ്യക്തമാണ്.\nകാർഡ് ഒരിടത്ത് ഉറപ്പിച്ചാൽ അതിലൂടെ ചന്ദ്രൻെറ\nസ്ഥാനമാറ്റം കാണാൻ കഴിയുമോ? “എന്നും ഒരേ സ്ഥാനത്തിരുന്നുവേണം ചന്ദ്രനെ നിരീക്ഷിക്കാൻ”\nഎന്നു പറഞ്ഞാൽ പോരേ?\nameya mariya tom\t· 15/12/2020 at 8:09 PM\nYadukrishna.k.k\t· 17/12/2020 at 12:37 PM\nYadukrishna.k.k\t· 17/12/2020 at 12:38 PM\nARYA A.J\t· 19/12/2020 at 7:52 PM\nDiyag.s\t· 21/12/2020 at 12:29 AM\nRinzim\t· 21/12/2020 at 2:21 PM\nthis activity is very easy\nBona .c. Boby\t· 22/12/2020 at 1:15 PM\nzi\t· 24/12/2020 at 2:15 PM\nDevikaek\t· 27/12/2020 at 7:31 PM\nചേറി പ്രവർത്തനം ചെയ്തപ്പോൾ എനിക്ക് ചന്ദ്രനെ പറ്റി ഒരുപാട് കാര്യങ്ങൾ മനസ്സിലായി ഇത് നല്ലൊരു പ്രവർത്തനമായിരുന്നു


Emalayalee.com - 9/11 ആക്രമണം: സൗദി ഉദ്യോഗസ്ഥന്റെ പേര് ഉടന് വെളിപ്പെടുത്തുമെന്ന് എഫ്ബിഐ\n9/11 ആക്രമണം: സൗദി ഉദ്യോഗസ്ഥന്റെ പേര് ഉടന് വെളിപ്പെടുത്തുമെന്ന് എഫ്ബിഐ\nവാഷിങ്ടന്: യുഎസില് 2001 സെപ്റ്റംബര് 11 ന് നടന്ന ഭീകരാക്രമണവുമായി ബന്ധമുണ്ടെന്നു കരുതുന്ന സൗദി ഉദ്യോഗസ്ഥന്റെ പേര് ഉടന് വെളിപ്പെടുത്തുമെന്ന് നീതിന്യായ വകുപ്പ് വൃത്തങ്ങള് പറഞ്ഞു. കേസിന്റെ അസാധാരണ പശ്ചാത്തലവും ഇരകളുടെ കുടുംബാംഗങ്ങളുടെ സമ്മര്‍ദവും മൂലമാണ് പേര് വെളിപ്പെടുത്തുന്നതെന്നു ഫെഡറല് ബ്യൂറോ ഓഫ് ഇന്‍വെസ്റ്റിഗേഷനും (എഫ്ബിഐ) വ്യക്തമാക്കി. അല് ഖായിദയുമായി ബന്ധവുമില്ലെന്ന് ആവര്‍ത്തിച്ചിരുന്ന സൗദിക്കു ഈ നീക്കം തലവേദനയാകും.\nആക്രമണത്തിനു നേതൃത്വം നല്‍കിയ അല് ഖായിദ ഭീകരര് യുഎസില് എത്തിയശേഷം സഹായം നല്‍കിയ3സൗദി ഉദ്യോഗസ്ഥരുടെ പേര് എഫ്ബിഐ പരാമര്‍ശിച്ചിരുന്നു. അതില്2പേരുടെ പേര് അക്കാലത്തു തന്നെ പുറത്തുവിട്ടു. വിമാനങ്ങള് തട്ടിയെടുത്ത് വേള്‍ഡ് ട്രേഡ് സെന്റര്, പെന്റഗണ്, വൈറ്റ്ഹൗസ് തുടങ്ങിയവ ആക്രമിക്കുക എന്ന പദ്ധതിയുമായി എത്തിയ 19 പേരില് 15 ഉം സൗദി സ്വദേശികളാണ് എന്നാണ് കണ്ടെത്തല്. മൂവായിരത്തോളം പേര് ആക്രമണത്തില് കൊല്ലപ്പെട്ടു. ഇവരുടെ കുടുംബാംഗങ്ങള് നഷ്ടപരിഹാരം തേടി സൗദി സര്‍ക്കാരിനെതിരെ കേസ് നല്‍കിയിട്ടുണ്ട്.\n2002 ലെ റിപ്പോര്‍ട്ടില് ഭീകരര്‍ക്കു സൗദി ഉദ്യോഗസ്ഥര് വഴി പണം ലഭിച്ചതായി കണ്ടെത്തിയിരുന്നു. ഇതില്2പേരെങ്കിലും സൗദി രഹസ്യാന്വേഷണ വിഭാഗം ഉദ്യോഗസ്ഥരാണെന്നും വ്യക്തമായി. മൂന്നാമന്റെ പേര് എന്നു വെളിപ്പെടുത്തുമെന്ന് അറിയിച്ചിട്ടില്ല. ആദ്യം കോടതിയിലാകും നല്‍കുക. ആക്രമണവുമായി ഇയാള്‍ക്കു നേരിട്ടു ബന്ധമില്ലെന്നാണ് സൂചന. സൗദി രാജകുടുംബവുമായി ബന്ധമുള്ളയാളാണെന്നു നേരത്തെ റിപ്പോര്‍ട്ടുകളുണ്ടായിരുന്നു.\nബി.ജെ.പി. തൊട്ടുകൂടാത്ത പാര്‍ട്ടിയല്ലെന്ന് കത്തോലിക്കാ സഭാധ്യക്ഷന്മാര്\nതിരുവനന്തപുരം എയര്‍പോര്‍ട്ട് നടത്തിപ്പ് ചുമതല അദാനി എയര്‍പോര്‍ട്ട്‌സ് ലിമിറ്റഡിന് കൈമാറി\nഅമ്പലങ്ങളിൽ കമലയുടെ പിയപെട്ട ആവി പറക്കുന്ന ഇഡ്ഡലി അന്നദാനം (എബി മക്കപ്പുഴ)\nദക്ഷിണ ഭാഗീരഥിക്കു തിലകമായി പെരുന്തേനരുവി - പ്രതീക്ഷ പൂവണിയുന്നു (എബി മക്കപ്പുഴ)\nയു എസിൽ കോവിഡ് കേസുകൾ 24 മില്യൺ പിന്നിട്ടു\nഅന്താരാഷ്ട്ര ചലച്ചിത്ര മേള; നിര്‍മല് ബേബി വര്‍ഗീസ് മികച്ച ഡോക്യുമെന്ററി ഹ്രസ്വ ചിത്ര സംവിധായകന്\nപക്ഷിപ്പനി രൂക്ഷം; ഡല്‍ഹി ചെങ്കോട്ടയില് പ്രവേശന വിലക്ക്\nപാര്‍ട്ടി നിര്‍ദേശിച്ചാല് മത്സരിക്കും: മുല്ലപ്പള്ളി രാമചന്ദ്രന്\nസംസ്ഥാനത്ത് ഇന്ന് 6186 പേര്‍ക്ക് കോവിഡ്; യു.കെ.യില് നിന്നും വന്ന7പേര്‍ക്ക് രോഗം\nഓസീസിനെതിരെ തകര്‍പ്പന് ജയം;ബോര്‍ഡര് ഗാവസ്‌കര് ട്രോഫി നിലനിര്‍ത്തി ഇന്ത്യ: ടീം ഇന്ത്യക്ക് അഞ്ചുകോടി ബോണസ് പ്രഖ്യാപിച്ച് ബിസിസിഐ\nഗുജറാത്തില് റോഡരികില് ഉറങ്ങുകയായിരുന്ന തൊഴിലാളികളുടെ മേല് ട്രക്ക് പാഞ്ഞുകയറി 15 പേര് മരിച്ചു\nകര്‍ഷകര് തുറന്ന മനസോടെ സഹകരിക്കണമെന്ന് സുപ്രിംകോടതി\n'വിസ്മയരാവുമായി' സീ കേരളം കുടുംബം ഈ റിപ്പബ്ലിക് ദിനത്തില്; യൂത്ത് സെന്‍സേഷന് ഉണ്ണി മുകുന്ദന് മുഖ്യാഥിതി\nക്ലിഫ് ഹൗസില് ഒളിവില് കഴിയുന്ന പിടികിട്ടാപ്പുള്ളിയെ പുറത്തിറക്കൂ; പിണറായിയോട് നിപുന്\nകേരളത്തിനുള്ള രണ്ടാംഘട്ട കൊവിഡ് വാക്‌സിന് നാളെയെത്തും\nവാട്‌സ് ആപ്പ് നയം പിന്‍വലിക്കണം, മാറ്റങ്ങള് അംഗീകരിക്കാനാകില്ലെന്ന് കേന്ദ്രസര്‍ക്കാറിന്റെ കത്ത്\nകെ.വി. തോമസിന് പാര്‍ട്ടിയില് പ്രത്യേക പദവികളൊന്നും നല്‍കേണ്ടതില്ലെന്ന നിലപാടുമായി ഹൈക്കമാന്‍ഡ്\nകെ.പി.സി.സി പ്രസിഡന്റാകാന് ആരുടെ മുന്നിലും കൈനീട്ടില്ല ; കെ.സുധാകരന്\nക്രിസ്മസ്-പുതുവത്സര ബംപര് ; 12 കോടി നേടിയ ഭാഗ്യവാനെ കണ്ടെത്തി\n60 രൂപയ്ക്ക് വേണ്ടി റിക്ഷക്കാരനെ കൊലപ്പെടുത്തി യുവാക്കള്


നുണകളുടെ മഹാപ്രളയം - Factbook\nസരസൻ മുതൽ നാദാപുരം നബീസു വരെ.ഇനി ……???വരാൻ പോകുന്നത്\nപ്രധാനപ്പെട്ട രണ്ട് തിരഞ്ഞെടുപ്പുകളെയാണ് കേരളീയർ\nതദ്ദേശ സ്വയംഭരണ സ്ഥാപനങ്ങളിലേക്കുള്ളതാണ് ആദ്യത്തേത് .\nഇതിൽ ആദ്യത്തെ തിരഞ്ഞെടുപ്പ് UDF ന്, വിശിഷ്യാ കോൺഗ്രസിന് അത്ര ഗൗരവമുള്ളതല്ല.\nകാരണം മത്സരിക്കുന്നത് താഴെ തട്ടിലുള്ള പ്രവർത്തകരും, നേതാക്കളുമാണ്.\nഅപ്പോൾ നേതൃത്വം ഗ്രൂപ്പ് കളിക്കും, തെരുവിൽ തമ്മിൽതല്ലും.\nരണ്ടാമത്തേത് അങ്ങനെയല്ല ഭരണം കിട്ടിയാൽ കക്കാനും, നക്കാനും കിട്ടുന്നത് കോടികളാണ്.\nഅപ്പോൾ എങ്ങുമില്ലാത്ത ഐക്യമാണ്.\n1977 ൽ 117 സീറ്റുകളുമായാണ്\nUDF അധികാരത്തിൽ വന്നത്.കെ.കരുണാകരന് ഒരു മാസം തികച്ച് മുഖ്യമന്ത്രി പദത്തിലിരിക്കാൻ\nപിന്നീട് AK ആന്റണി വന്നു.\nഇന്ദിരാഗാന്ധിയുമായി കലഹിച്ച് ആന്റണിയും കളം വിട്ടു.\nപിന്നീട് PK വാസുദേവൻ നായരായി\nഇടതു മുന്നണിയിലേക്ക് തിരികെ വന്നതിനെ തുടർന്ന് PKV യും രാജിവെച്ചു.\nതുടർന്ന് CHമുഹമ്മദ് കോയയുടെ ഊഴമായിരുന്നു.\nചുരുക്കി പറഞ്ഞാൽ KM മാണി യൊഴികെ UDF ലെ സർവ നേതാക്കളും മുഖ്യമന്ത്രിമാരായി.\nഇടത് ഭരണം നടക്കുമ്പോഴാണ് കേരളത്തിൽ തുടർ ഭരണം ഉണ്ടാകുമെന്ന\n80 ൽ നടന്ന തിരഞ്ഞെടുപ്പിൽ\nഇടതുമുണണി ഇ കെ നായനാരുടെ നേതൃത്വത്തിൽ അധികാരത്തിൽ വന്നു. കാർഷിക, വാർദ്ധക്യ പെൻഷൻ ഉൾപ്പെടെ ഉപകാരപ്രദമായ\nപലതും നടപ്പാക്കിയ സർക്കാരായിരുന്നു അത്.\nആൻറണിയും, മാണിയും മറുകണ്ടം ചാടിയതോടെ\nനായനാർ സർക്കാർ രാജിവെച്ചു.\nപിന്നീട് കരുണാകരന്റെ നേതൃത്വത്തിൽ ഒരു ന്യൂനപക്ഷ മന്ത്രിസഭ നിലവിൽ വന്നു. മന്ത്രിസഭയെ നിലനിർത്താൻ എട്ട് തവണയാണ്\nസ്പീക്കർക്ക് കാസ്റ്റിംഗ് വോട്ട് ചെയ്യേണ്ടി വന്നത്.\nസ്പീക്കറായിരുന്ന AC ജോസിന് കാസ്റ്റിംഗ് ജോസ് എന്ന പേര് വീണു.\nഈ സർക്കാരിനും അൽപായുസ്സായിരുന്നു.\n82 മെയ് മാസത്തിൽ തിരഞ്ഞെടുപ്പ് നടന്നു.\nഇടതു മുന്നണി മുന്നേറ്റം നടത്തുന്ന വേളയിലാണ് UDF\nചവറ സരസൻ സംഭവവുമായി വരുന്നത്.\nRSP ക്കാരനും ബേബി ജോണിന്റെ അടുത്ത അനുയായിയുമായ സരസൻ കോൺഗ്രസിൽ ചേർന്നു.\nബേബി ജോണിന്റെ രഹസ്യങ്ങൾ ചോരാതിരിക്കാൻ\nസരസനെ നടുക്കടലിൽ കൊണ്ട് പോയി കൊന്ന് കത്തിച്ച് ചാരം കടലിൽ ഒഴുക്കി എന്നായിരുന്നു ആരോപണം.\nകേരളം മൊത്തം ഈ പ്രചരണം ആഞ്ഞടിച്ചു.\nപതിനായിരങ്ങളുടെ ഭൂരിപക്ഷത്തിന് ജയിച്ചിരുന്ന ബേബി ജോൺ കഷ്ടിച്ച് 600 വോട്ടുകൾക്കാണ് കടന്നു കയറിയത്.\nനിരവധി പ്രമുഖർ പരാജയമറിഞ്ഞ തിരഞ്ഞെടുപ്പിൽ\nUDF അധികാരത്തിൽ വന്നു.കരുണാകരൻ വീണ്ടും മുഖ്യമന്ത്രി.\nചാലകമ്പോളംRടട കാർ തീവെച്ച് നശിപ്പിച്ചത്,\nആലപ്പുഴയിൽ നബിദിന റാലിക്ക് നേരെ വെടിവെച്ച് ഒരാളെ കൊന്നത്.\nഇതിനിടയിൽ ചവറ സരസൽ ചവറ ബസ് സ്റ്റാൻഡിൽ ജീവനോടെ പ്രത്യക്ഷപ്പെട്ടു. ഒരു ക്ഷമാപണം പോലും നടത്താൻ UDF ഓ, കോൺഗ്രസോ തയ്യായില്ല.\n.വയലാർ രവി, സി.വി.പത്മരാജൻ തുടങ്ങി ആറോളം മന്ത്രിമാർക്ക് ആരോപണങ്ങളെ തുടർന്ന് രാജിവെക്കേണ്ടി വന്നു.\nഹരിജൻ സ്ത്രീകളുടെ മാനത്തിന് 5000 രൂപ സർക്കാർ വിലയിട്ടു.\nതങ്കമണി എന്ന പ്രദേശത്ത് പോലീസ് ഭീകരത സൃഷ്ടിച്ചു.\nനിരവധി യുവതികൾ മാനഭംഗത്തിരയായി. ഒരാൾ വെടിവെപ്പിൽ കൊല്ലപ്പെട്ടു.\n1987 മാർച്ചിൽ വീണ്ടും തിരഞ്ഞെടുപ്പ്.\nഇടതു മുന്നണി പൊതുവേ ശുഷ്കമായിരുന്നു.\nശരീഅത്ത് വിഷയത്തിൽ അഖിലേന്ത്യാ ലീഗ് ,\nബദൽ രേഖ വിഷയത്തിൽ MVR ,\nഎന്നിവർ വിട്ടു പോയി. കേരളാ കോൺഗ്രസുകൾ ഒന്നും കൂടെയില്ല.\nനിത്യവസന്തം പ്രേം നസീർ പ്രചരണത്തിന് പോയ 115 മണ്ഡലങ്ങളിൽ UDF വിജയം ഉറപ്പിച്ചു.\nപക്ഷേ LDF അത്ഭുതമാം വിധം അധികാരത്തിൽ വന്നു.\nകേരളം സമ്പൂർണ സാക്ഷരത നേടി.\nജില്ലാ കൗൺസിൽ തിരഞ്ഞെടുപ്പിൽ\nനേടിയ തകർപ്പൻ വിജയം,\nമണ്ഡൽ,മസ്ജിദ് വിഷയങ്ങളിൽ കോൺഗ്രസ് നിലപാടിൽ പ്രതിഷേധിച്ച് ലീഗിന്റെ മുന്നണി വിടൽ – – – –\nവർദ്ധിച്ച ആത്മവിശ്വാസവുമായി ഒരു വർഷം മുമ്പേ LDF തിരഞ്ഞെടുപ്പിന് ഒരുങ്ങി.\nBJP യുമായി രഹസ്യ ബന്ധം ,\nബേപ്പൂർ, വടകര മണ്ഡലങ്ങളിൽ പരസ്യ ബന്ധം.എന്നിട്ടും LDF ന് വിജയം സുനിശ്ചിതമായിരുന്നു. തിരഞ്ഞെടുപ്പിന് രണ്ട് ദിവസം മുമ്പ്\nശ്രീപെരുംപത്തൂരിൽ വെച്ച് രാജീവ് ഗാന്ധി അതിദാ രുണമായി കൊല്ലപ്പെട്ടു.\nതിരഞ്ഞെടുപ്പ് മാറ്റി വെച്ചു.\nUDF ക്യാമ്പുകൾ സജീവമായി.രാജീവ് ഗാന്ധിയുടെ ചിതാഭസ്മം എല്ലാ മുക്കിലും മൂലയിലും എത്തി.\nവടകരയിൽ പ്രചാരണത്തിന് വന്ന ലീഗ് അദ്ധ്യക്ഷൻ സെയ്യിദ് അലി ഷിഹാബ് തങ്ങൾ പറഞ്ഞു.രാജീവ് വധത്തിൽ പ്രധാന പ്രതി വടകരയിലെ ഇടതു സ്ഥാനാർത്ഥി KP ഉണ്ണികൃഷ്ണൻ ആണെന്ന്!\nതുടക്കം തന്നെ കല്ലുകടിയായിരുന്നു.\nമന്ത്രി സ്ഥാനത്തെ ചൊല്ലി, KPCC തിരഞ്ഞെടുപ്പ് ,\nസർവ മേഖലയിലെയും അഴിമതി,\nമുസ്ലീം ലീഗിന് രാജ്യസഭാ സീറ്റ് നൽകിയതിനെ തുടർന്ന് ഉമ്മൻ ചാണ്ടിയുടെയും\nKP വിശ്വനാഥന്റെയും രാജി.\n96 ൽ വീണ്ടും തിരഞ്ഞെടുപ്പ്.\nഇടതു മുന്നണി വ്യക്തമായ ഭൂരിപക്ഷത്തിൽ അധികാരത്തിൽ\nജനകീയാസൂത്രണം, പൊതുമേഖലയെ സംരക്ഷിക്കൽ തുടങ്ങി മികച്ച നിലപാടുകൾ, നടപടികൾ.\nവാജ്പേയി സർക്കാറിന്റെ ദ്രോഹങ്ങൾക്ക്\nUDF കൊടി പിടിച്ചു.\nപദ്ധതി വിഹിതവും, റേഷൻ വിഹിതവും വെട്ടി കുറച്ചതിന്\nUDF സമരം ചെയ്തത് സംസ്ഥാന സർക്കാരിനെതിരെയാണ്.\n2001 ൽ വീണ്ടും തിരഞ്ഞെടുപ്പ്:\nസുനിശ്ചിതമായിരുന്നു തുടർ ഭരണം.\nഅപ്പോഴാണ് നാദാപുരത്ത്, തെരുവൻ പറമ്പിൽ നബീസു വിനെ മകൾ നോക്കി നിൽക്കെ\nബലാത്സംഘം ചെയ്തുവെന്ന കള്ള പ്രചരണം.\nവെറുതെ ബലാത്സംഘം ചെയ്തുവെന്നല്ല, നിസ്കാര പായയിലിട്ട് ബലാത്സംഘം ചെയ്തുവെന്നാണ്.\nഇടത് അനുഭാവമുള്ള ന്യൂനപക്ഷങ്ങൾ പോലും UDF ന് വോട്ട് ചെയ്തു.\nUDF അധികാരത്തിൽ വന്നു.\nനാദാപുരം സംഭവത്തെ തുടർന്ന് ഈന്തുള്ളിൽ ബിനു എന്ന ചെറുപ്പക്കാരനെ ലീഗ് – മുസ്ലീം മതഭീകരവാദികൾ നിഷ്കരുണം കൊല ചെയ്തു. ലിംഗം മുറിച്ചെടുത്ത് വായിൽ തിരുകി.\nബിനുവിന്റെ മാതാവ് മനോരോഗിയായി.\nകുറ്റബോധം സഹിക്കാൻ കഴിയാതെ നബീസു വിന് പത്രസമ്മേളനം നടത്തി സത്യം പറയേണ്ടി വന്നു.\nഎന്നെ ആരും ഒന്ന് തൊടുക പോലും ചെയ്തിട്ടില്ല.\nകുഞ്ഞാലികുട്ടിയും വീട്ടിൽ വന്ന് പറഞ്ഞു\nമോളെ സമുദായത്തെ അപമാനിക്കരുത്\nപത്രക്കാർ പലതും ചോദിക്കും, ഒന്നും മിണ്ടരുത് വെറുതെ കരഞ്ഞാൽ മതി എന്ന് .ആദർശധീരനായ ആന്റണി ഒരു ക്ഷമാപണം പോലും നടത്തിയില്ല.\nഒന്നും, രണ്ടും മാറാട് വർഗീയ കലാപങ്ങളിൽ 14 പേർ കൊല്ലപ്പെട്ടു.\nകോൺഗ്രസിലെ ഗ്രൂപ്പ് വഴക്ക് മൂർച്ചിച്ച് ഭരണസ്തംഭനമുണ്ടായി.കേന്ദ്രം അനുവദിച്ച തുകകൾ സമയാസമയം കൈമാറാതെ\nലോകസഭാ തിരഞ്ഞെടുപ്പിലെ കനത്ത തോൽവി.\nആൻറണിക്ക് രാജിവെക്കേണ്ടി വന്നു.\nഉമ്മൻ ചാണ്ടി മുഖ്യമന്ത്രിയായി:\nവിവാദങ്ങൾ വീണ്ടും തുടർന്നു\nമുരളീധരന്റെ നേതൃത്വത്തിൽ DIC എന്നൊരു പുതിയ പാർട്ടി ഉണ്ടായി.\n2006 ൽ തിരഞ്ഞെടുപ്പ് വന്നു.\nവൻ ഭൂരിപത്തോടെ LDF .VS അച്ചുതാനന്ദൻ\nഈ സർക്കാർ നടത്തിയ ക്ഷേമ പ്രവർത്തനങ്ങൾ\nജനങ്ങളിലേക്കെത്താതിരിക്കാൻ മാധ്യമങ്ങൾ വല്ലാതെ പാട് പെട്ടു.\nകേരളത്തെ മൊത്തം തീറെഴുതി കൊടുക്കാനുള്ള സ്മാർട്ട് സിറ്റി കരാർ തിരുത്തിപ്പിച്ചു.\n2011 ലെ തിരഞ്ഞെടുപ്പിൽ നമുക്കൊരു തുടർ ഭരണ പ്രതീക്ഷയില്ലായിരുന്നു. അത് കാരണം തെരഞ്ഞെടുപ്പ് പ്രവർത്തനങ്ങളിൽ അലസതയുണ്ടായി.എന്നിട്ടും രണ്ട് സീറ്റുകളുടെ വ്യത്യാസത്തിനാണ് LDF പരാജയപ്പെട്ടത്.\nഅഞ്ചോളം സ്ഥാനാർത്ഥികൾ തോറ്റത് 500 ൽ താഴെ വോട്ടുകൾക്ക് .\nഉമ്മൻ ചാണ്ടി മുഖ്യമന്ത്രിയായി.\nജാതിമതശക്തികളുടെ കടന്ന് കയറ്റം.\nസെക്രട്ടറിയേറ്റും, ക്ലിഫ് ഹൗസും വ്യഭിചാരശാലകളായി.\nഅനാവശ്യമായി അഞ്ചാം മന്ത്രി.\nഒരു CPM MLA യെയും, RSP എന്ന പാർട്ടിയെയും കോടികൾ കൊടുത്ത് വാങ്ങി.\nപണിതീരാത്ത വിമാനതാവളത്തിന്റെയും, മെട്രോയുടെയും\nബാർ കോഴ, മരുന്ന് വാങ്ങൽ അഴിമതി.\nമാധ്യമങ്ങളുടെയും, UDF ന്റെയും, കള്ള പ്രചാരണങ്ങളിലും,\nകള്ള കേസിലും രണ്ട് പതിറ്റാണ്ട് വേട്ടയാടപ്പെട്ട് മാറ്റി നിർത്തപ്പെട്ട\nസ: പിണറായി വിജയൻ തിരഞ്ഞെടുപ്പ് രാഷ്ട്രീയത്തിലേക്ക് തിരികെ വന്നു.\nഎല്ലാ നുണപ്രചരണങ്ങളെയും നേരിട്ട്\nLDF വൻ ഭൂരിപക്ഷത്തോടെ\nവൻ ദുരന്തങ്ങളെയാണ് ഈ സർക്കാരിന് നേരിടേണ്ടി വന്നത്\nകൂടാതെ ശബരിമല പോലെയുള്ള വിഷയങ്ങളിൽ വർഗീയ ലഹള ഉണ്ടാക്കാനുള്ള ശ്രമം;\nഅടുത്ത വർഷം വീണ്ടും ഒരു തിരഞ്ഞെടുപ്പ് വരികയാണ്. ഈ സർക്കാരിന്റെ പ്രവർത്തനങ്ങളെ\nസത്യസന്ധമായി അവതരിപ്പിച്ചാൽ 2021 UDF ന് പ്രതിപക്ഷ സ്ഥാനം പോലുമുണ്ടാകില്ല.\nഈ സർക്കാരിന്റെ സഹായമെത്താത്ത ഏതെങ്കിലും\nസർവ മേഖലയിലും ഒന്നാമതാണ്\nപക്ഷേ നമ്മൾ ജാഗരൂകരായിരിക്കണം.രാഷ്ട്രീയ ഗീബൽസുകളാണ് മറുവശത്ത് ‘\nഅധികാരം നേടാൻ അവർ എന്തും ചെയ്യും.\nമതഭീകര, വർഗീയ വാദികളുമായി കൈകോർക്കും,\nഎല്ലാ വിധ വ്യത്തികെട്ട വാർത്തകളും കെട്ടിച്ചമക്കും കരുതിയിരിക്കുക\nഇടത് പക്ഷത്തിന് കരുത്ത് പകരുക ഒരു തുടർ ഭരണത്തിനായുള്ള സർക്കാറിന്റെ പ്രവ്യത്തനങ്ങളെ പരമാവധി ജനങ്ങളിലെത്തിക്കുക\nഈ സർക്കാർ തോറ്റാൽ കേരളം തോറ്റു എന്നാണ്\nകേരള ജനത തോറ്റുവെന്നാണ്:\nനമുക്ക് കരുതലോടെ ഇരിക്കാം.\nഇടത് പക്ഷത്തിന് കാവലാളുക\nഒരു ചരിത്ര പോരാട്ടത്തിന്റെ നാളുകളാണ് ഇനിയുള്ളത് നമുക്ക് ഒരുമിച്ച് പോരാടാം\nTags: fake newsudfയുഡിഎഫ്വ്യാജ വാർത്ത


വാലൻന്റൈൻ ദിനം - വിക്കിപീഡിയ\nഎല്ലാ വർഷവും ഫെബ്രുവരി 14-നാണ് ലോകത്തിന്റെ വിവിധയിടങ്ങളിൽ വാലൻന്റൈൻ ദിനം അല്ലെങ്കിൽ സെന്റ് വാലന്റൈൻ ദിനം ആഘോഷിക്കുന്നത്. പരസ്പരം സ്നേഹിക്കുന്നവരുടെ ദിനമാണ് വാലൻന്റൈ‍ൻ ദിനം. ലോകമെമ്പാടുമുള്ള ആളുകൾ തങ്ങൾ സ്നേഹിക്കുന്നവർക്ക് ഈ ദിനത്തിൽ സമ്മാനങ്ങൾ കൈമാറുകയും ഇഷ്ടം അറിയിക്കുകയും ചെയ്യുന്നു.\nഹൃദയങ്ങൾ, പ്രാവുകൾ, പ്രണയം എന്നിവയെല്ലാം വാലന്റൈൻസ് ഡേയുടെ പരമ്പരാഗത ചിഹ്നങ്ങളിൽ ഉൾപ്പെടുന്നു. അമേരിക്കൻ പോസ്റ്റ്കാർഡ്, ഏകദേശം 1900 മുൻപുള്ളത്.\nസെന്റ് വാലന്റൈൻ ദിവസം\nക്രിസ്തുമതവും,ക്രിസ്തുമതം സ്വാധീനിച്ച മതങ്ങളും, എല്ലാ മതങ്ങളും\nക്രിസ്തീയം, സാംസ്കാരികം, അന്താരാഷ്ട്രം\nആശംസാ സന്ദേശങ്ങൾ അയക്കലും,ഡേറ്റിംഗും\nക്ലോഡിയസ് ചക്രവർത്തി റോം ഭരിച്ചിരുന്ന കാലത്ത് വാലൻന്റൈൻ എന്നൊരാളായിരുന്നു കത്തോലിക്ക സഭയുടെ ബിഷപ്പ്. വിവാഹം കഴിഞ്ഞാൽ പുരുഷന്മാർക്ക് കുടുംബം എന്നൊരു ചിന്ത മാത്രമേയുള്ളൂ എന്നും യുദ്ധത്തിൽ ഒരു വീര്യവും അവർ കാണിക്കുന്നില്ല എന്നും ചക്രവർത്തിക്ക് തോന്നി. അതിനാൽ ചക്രവർത്തി റോമിൽ വിവാഹം നിരോധിച്ചു. പക്ഷേ, ബിഷപ്പ് വാലൻന്റൈൻ പരസ്പരം സ്നേഹിക്കുന്നവരെ മനസ്സിലാക്കി അവരുടെ വിവാഹം രഹസ്യമായി നടത്തിക്കൊടുക്കാൻ തുടങ്ങി. വിവരം അറിയാനിടയായ ക്ലോഡിയസ് ചക്രവർത്തി വാലൻന്റൈനെ ജയിലിൽ അടച്ചു. ബിഷപ്പ് വാലൻന്റൈൻ ജയിലറുടെ അന്ധയായ മകളുമായി സ്നേഹത്തിൽ ആയി. ബിഷപ്പിന്റെ സ്നേഹവും വിശ്വാസവും കാരണം ആ പെൺകുട്ടിക്ക് പിന്നീട് കാഴ്ചശക്തി ലഭിച്ചു. അതറിഞ്ഞ ചക്രവർത്തി വാലന്റൈന്റെ തല വെട്ടാൻ ആജ്ഞ നൽകി. തലവെട്ടാൻ കൊണ്ടുപോകുന്നതിന് മുൻപ് വാലൻന്റൈൻ ആ പെൺകുട്ടിക്ക് “ഫ്രം യുവർ വാലൻന്റൈൻ” എന്നെഴുതിയ ഒരു കുറിപ്പ് വെച്ചു. അതിനു ശേഷമാണ് ബിഷപ്പ് വാലൻന്റൈന്റെ ഓർമ്മയ്ക്കായി ഫെബ്രുവരി 14 ന് വാലൻന്റൈൻ ദിനം ആ‍ഘോഷിക്കാൻ തുടങ്ങിയത്.\nഫെബ്രുവരി7മുതൽ 14 വരെയുള്ള ഓരോ ദിനത്തിനും ഓരോ പ്രത്യേകതയുണ്ട്. ബിഗ് ഡേ ആയ ഫെബ്രുവരി 14ന് മുമ്പ് റോസ് ഡേ, പ്രൊപോസ് ഡേ, ചോക്ലേറ്റ് ഡേ, ടെഡ്ഡി ഡേ, പ്രോമിസ് ഡേ, കിസ് ഡേ, ഹഗ് ഡേ എന്നിങ്ങനെയാണ് ആഘോഷദിനങ്ങളുടെ ക്രമം. ഫെബ്രുവരി ഏഴിനാണ് റോസ് ഡേ. ഫെബ്രുവരി എട്ടിനാണ് പ്രൊപ്പോസ് ഡേ ആഘോഷിക്കാറുള്ളത്. ഫെബ്രുവരി 9-നാണ് ചോക്ലേറ്റ് ഡേ. ഫെബ്രുവരി 10ന് ആഘോഷിക്കുന്ന ടെഡ്ഡി ഡേയിൽ സ്ത്രീകൾ അവരുടെ ഇഷ്ട ടോയ്‌സിനോടൊപ്പം സമയം ചെലവഴിക്കുന്നു. ഫെബ്രുവരി 11-നാണ് പ്രോമിസ് ഡേ ആഘോഷിക്കാറുള്ളത്. ഫെബ്രുവരി 12-നാണ് പ്രണയിനികൾ കാത്തിരിക്കുന്ന കിസ് ഡേ. നിങ്ങളുടെ സ്‌നേഹം പ്രതിഫലിക്കുന്ന തരത്തിൽ പങ്കാളിയെ കെട്ടിപ്പിടിക്കാനുള്ള ദിനമാണ് ഫെബ്രുവരി 13. ബിഗ് ഡേ ആയ ഫെബ്രുവരി 14 വാലൻന്റൈൻ ദിനം.\nഇന്ത്യയിൽ പുരാതന കാലത്ത് സ്നേഹത്തിന്റെ നാഥനായ കാമദേവനേയും രതീദേവിയെയും ആരാധിക്കുന്ന ഒരു പാരമ്പര്യം ഉണ്ടായിരുന്നു. ഖജുരാഹോ ഗ്രൂപ്പിന്റെ സ്മരണകളിലെ ലൈംഗിക കൊത്തുപണികളും കാമസൂത്രത്തിന്റെ രചനകളും കൊണ്ട് ശ്രദ്ധേയമായിരുന്നു. ഈ പാരമ്പര്യം മധ്യകാലഘട്ടങ്ങളിൽ നഷ്ടപ്പെട്ടു. കാമദേവ ആരാധന മേള പിന്നീട് നടക്കില്ല. ദീർഘമാംഗല്യവും ഉത്തമദാമ്പത്യവും ലഭിക്കാൻ ഭക്തർ ശിവപാർവ്വതിമാരെ സങ്കൽപ്പിച്ചു തിരുവാതിര ആഘോഷവും പാതിരാപൂ ചൂടലും ഉമാമഹേശ്വരപൂജയും നടത്താറുണ്ട്. രാധാകൃഷ്ണ പ്രണയം ഭാരതത്തിൽ കവികൾ പാടിപ്പുകഴ്ത്തിയ ഒന്നാണ്. ഇന്നും ഭാരതത്തിൽ പ്രണയത്തിന്റെ ഭാഗമായി രാധയ്ക്കും കൃഷ്‌ണനും സവിശേഷ സ്ഥാനമുണ്ട്.\n↑ വാലന്റൈൻസ് ഡേ\nവിക്കിമീഡിയ കോമൺസിലെ Valentine's Day എന്ന വർഗ്ഗത്തിൽ ഇതുമായി ബന്ധപ്പെട്ട കൂടുതൽ പ്രമാണങ്ങൾ ലഭ്യമാണ്.\n"https://ml.wikipedia.org/w/index.php?title=വാലൻന്റൈൻ_ദിനം&oldid=3309033" എന്ന താളിൽനിന്ന് ശേഖരിച്ചത്\nഅവസാനം പുതുക്കപ്പെട്ട ദിവസം:7ഏപ്രിൽ 2020, സമയം: 04:14\nഈ താൾ അവസാനം തിരുത്തപ്പെട്ടത്: 04:14,7ഏപ്രിൽ 2020.


Mukesh Ambani to co-produce Aamir Khan's dream project Mahabharata movie series - Malayalam Filmibeat\n| Updated: Wednesday, March 21, 2018, 13:47 [IST]\nവരുന്നു ആമിർ ഖാൻറെ മഹാഭാരതം, മോഹൻലാലിന് വെല്ലുവിളി | filmibeat Malayalam\nഎംടി വാസുദേവന് നായരുടെ രണ്ടാംമൂഴം എന്ന നോവലിനെ അടിസ്ഥാനമാക്കി മഹാഭാരതം സിനിമയാക്കാന് പോവുകയാണ്. ആയിരം കോടി മുതല് മുടക്കില് നിര്‍മ്മിക്കുന്ന സിനിമയില് മോഹന്‍ലാലാണ് നായകനാവുന്നത്. സിനിമയുടെ പ്രഖ്യാപനം കഴിഞ്ഞിരുന്നെങ്കിലും കൂടുതല് വിവരങ്ങള് പുറത്ത് വരുന്നതെയുള്ളു.\nഎന്നാല് ബോളിവുഡില് നിന്നും മറ്റൊരു മഹാഭാരതം വരാന് പോവുകയാണ്. നടന് ആമിര് ഖാന് മനസില് കൊണ്ട് നടന്നിരുന്ന സ്വപ്‌നമായിരുന്നു മഹാഭാരതം. സിനിമയ്ക്ക് പിന്തുണയുമായി ഇന്ത്യയിലെ വ്യവസായ പ്രമുഖന് കൂടി രംഗത്തെത്തിയതോടെ ആമിര് ഖാന് സിനിമയുമായി മുന്നോട്ട് പോവാനുള്ള തയ്യാറെടുപ്പിലാണ്\nആമിര് ഖാന്റെ മഹാഭാരതം\nമോഹന്‍ലാലിന്റെ മഹാഭാരതം വരുന്നുണ്ടെന്ന് പറഞ്ഞിരുന്നെങ്കിലും നടന് ആമിര് ഖാന്റെ സ്വപ്‌നവുമായി ബോളിവുഡില് നിന്നും മഹാഭാരതം മറ്റൊരു മഹാഭാരതം കൂടി വരാന് പോവുകയാണ്. ഇന്ത്യയിലെ തന്നെ ഏറ്റവും വലിയ സിനിമയായിട്ട് മഹാഭാരതം നിര്‍മ്മിക്കാനുള്ള തീരുമാനത്തിലാണ്. സിനിമ നിര്‍മ്മിക്കാന് വലിയൊരു നിര്‍മാണ കമ്പനി ആവശ്യമുണ്ടായിരുന്നു. അതിന് വേണ്ടിയുള്ള കാത്തിരിപ്പിലായിരുന്നു. ഒടുവില് സിനിമയ്ക്ക് വേണ്ടി കാശ്മുടക്കാന് വ്യവസായ പ്രമുഖന് മുകേഷ് അംബാനിയുണ്ടെന്നാണ് ഏറ്റവും പുതിയ റിപ്പോര്‍ട്ടുകള്. സിനിമയ്ക്ക് വേണ്ടി മുകേഷ് അംബാനി പുതിയ നിര്‍മാണ കമ്പനി തുടങ്ങുമെന്നുമാണ് റിപ്പോര്‍ട്ടുകള്. ഇതോടെ സിനിമ യാഥര്‍ത്ഥ്യമാവുമെന്നുള്ള കാര്യം ഉറപ്പായിരിക്കുകയാണ്.\nആയിരം കോടി മുതല് മുടക്ക്\nബിഗ് ബജറ്റ് സിനിമയായി നിര്‍മ്മിക്കുന്ന സിനിമയ്ക്ക് ആയിരം കോടി മുതല് മുടക്കാണ് ആവശ്യമുള്ളത്. മുകേഷ് അംബാനി കൂടി സിനിമയുടെ ഭാഗമായതോടെ സിനിമ അതിവേഗം തന്നെയുണ്ടാവുമെന്നാണ് പ്രതീക്ഷിക്കുന്നത്. ഹോളിവുഡിലെ ലോര്‍ഡ് ഓഫ് ദ റിങ്‌സ്, ഗെയിം ഓഫ് ത്രോണ് പോലെ പലവിധ സീരിയസുകളായി സിനിമ നിര്‍മ്മിക്കാനാണ് ആമിര് ഖാന് ലക്ഷ്യമിടുന്നത്. തന്റെ സിനിമകളെല്ലാം ആയിരം, രണ്ടായിരം കോടിയ്ക്ക് മുകളില് കളക്ഷന് നേടുന്ന തരത്തില് നിര്‍മ്മിക്കുന്ന മാര്‍ക്കറ്റിംഗ് തന്ത്രം അറിയുന്ന നടനാണ് ആമിര് ഖാന്. അതിനാല് വിശ്വാസത്തോട് കൂടി തന്നെ സിനിമ ആമിര് ഖാനെ ഏല്‍പ്പിക്കാന് മുകേഷ് അംബാനിയും തയ്യാറായി കഴിഞ്ഞിരിക്കുകയാണെന്നാണ് ബോളിവുഡില് നിന്നുള്ള റിപ്പോര്‍ട്ടുകള്.\nമഹാഭാരതം സിനിമയാക്കാന് ആമിര് ഖാനും മുകേഷ് അംബാനിയും തയ്യാറായി എന്ന വാര്‍ത്തകള് വന്നെങ്കിലും ബാക്കി കാര്യങ്ങളെല്ലാം ഇപ്പോഴും അനിശ്ചിതത്വത്തിലാണ്. സിനിമയ്ക്ക് വേണ്ട കഥ, സംവിധാനം, മറ്റ് താരങ്ങള് തുടങ്ങിയ അണിരയിലെ മറ്റ് കാര്യങ്ങളൊന്നും ഇനിയും വ്യക്തമായിട്ടില്ല. വരും ദിവസങ്ങളില് അതും പുറത്ത് വിടുമെന്ന പ്രതീക്ഷയിലാണ് അണിയറ പ്രവര്‍ത്തകര്. ബാഹുബലിയ്ക്ക് ശേഷം മഹാഭാരതം നിര്‍മ്മിക്കാന് രാജമൗലിയും ആഗ്രഹം പ്രകടിപ്പിച്ചിരുന്നു. എന്നാല് മോഹന്‍ലാലിന്റെ രണ്ടാമൂഴം വരുന്നതിനാല് രാജമൗലി പിന്മാറുകയായിരുന്നു. മോഹന്‍ലാല്, ആമിര് ഖാന്, രജനികാന്ത് എന്നിവരെ നായകന്മാരായി മനസില് കണ്ടായിരുന്നു രാജമൗലി സിനിമയെ കുറിച്ച് ആലോചിച്ചത്. എന്നാല് അദ്ദേഹം സിനിമ വേണ്ടെന്ന് വെക്കുകയായിരുന്നു.\nമോഹന്‍ലാലിനെ നായകനാക്കി വിഎ ശ്രീകുമാര് മേനോനാണ് രണ്ടാമൂഴം സംവിധാനം ചെയ്യുന്നത്. മഹാഭാരതത്തിനെ അടിസ്ഥാനമാക്കി നിര്‍മ്മിക്കുന്ന സിനിമ മലയാളത്തിലെത്തുമ്പോള് രണ്ടാംമൂഴം എന്ന പേരിലായിരിക്കും. എംടി വാസുദേവന് നായരുടെ രണ്ടാമൂഴം എന്ന നോവലിനെ ആസ്പദമാക്കിയാണ് സിനിമ നിര്‍മ്മിക്കുന്നത്. ആയിരം കോടി ബജറ്റില് മുതല് മുടക്കുള്ള സിനിമ ബിആര് ഷെട്ടിയാണ് നിര്‍മ്മിക്കുന്നത്. സിനിമയുടെ ഔദ്യേഗിക പ്രഖ്യാപനം കഴിഞ്ഞ വര്‍ഷം കഴിഞ്ഞിരുന്നു. എന്നാല് സിനിമയുടെ ചിത്രീകരണം സംബന്ധിച്ചിട്ടുള്ള കൂടുതല് വിവരങ്ങള് വരാന് പോവുന്നതെയുള്ളു. എന്നാല് അതിന് മുന്‍പ് ആമിര് ഖാന്റെ മഹാഭാരതം വരുമോ എന്നതിനെ കുറിച്ചും കൂടുതല് വിശദാംശങ്ങള് ഇനിയും എത്തിയിട്ടില്ല.\nരണ്ടാമൂഴത്തില് ഭീമന്റെ വേഷത്തില് മോഹന്‍ലാലാണ് അവതരിപ്പിക്കുന്നത്. ഇന്ത്യയിലെ പലഭാഷകളിലുമായി മഹാഭാരതം എ്ത്തുമെന്നായിരുന്നു റിപ്പോര്‍ട്ടുകള്. രണ്ടാമൂഴത്തില് ജാക്കിചാനും അഭിനയിക്കുന്നുണ്ടെന്ന് വാര്‍ത്തകള് പ്രചരിച്ചിരുന്നു. ഭീമന് ഗറില്ല തന്ത്രങ്ങള് ഉപദേശിക്കാനെത്തുന്ന നാഗരാജാവിന്റെ വേഷത്തിലായിരിക്കും ജാക്കിചാന് സിനിമയില് അഭിനയിക്കുന്നത്. പ്രീപ്രൊഡക്ഷന് വര്‍ക്കുകള് നടക്കുന്ന സിനിമയില് മറ്റ് കേന്ദ്ര കഥാപാത്രങ്ങളെ അവതരിപ്പിക്കാന് ഇന്ത്യയിലെ പ്രമുഖ താരങ്ങളുണ്ടാവുമെന്നും പറഞ്ഞിരുന്നു. അജയ് ദേവ്ഗണ്, നാഗാര്‍ജുന, മഹേഷ് ബാബു തുടങ്ങിയവരുടെ പേരുകള് മുന്‍പ് പുറത്ത് വന്നിരുന്നു. ഹോളിവുഡിലെ പ്രമുഖ ആക്ഷന് ഡയറക്ടറായ ലീ വിറ്റാക്കറാണ് സിനിമയ്ക്ക് വേണ്ടി ആക്ഷനൊരുക്കുന്നത്. പീറ്റര് ഹെയിനാണ് സിനിമയുടെ ആക്ഷന് കൊറിയോഗ്രാഫര്. അവിടെയും ആമിര് ഖാന്റെ സിനിമ രണ്ടാമൂഴത്തിന് വലിയൊരു വെല്ലുവിളിയായിരിക്കുകയാണ്.\nമോഹന്‍ലാലിന്റെ രണ്ടാംമൂഴം വരണമെങ്കില് വിഎ ശ്രീകുമാറിന്റെ മറ്റൊരു ബിഗ് റിലീസ് സിനിമയായ ഒടിയന് റിലീസിനെത്തണം. ഒടിയന്റെ അവസാന ഷെഡ്യൂള് ചിത്രീകരണം നടന്ന് കൊണ്ടിരിക്കുകയാണ്. ഒടിയന് തിയറ്ററുകളിലെത്തി മോഹന്‍ലാലിന്റെ മറ്റ് തിരക്കുകള്‍ക്ക് ശേഷമായിരിക്കും രണ്ടാമൂഴം വരുന്നുണ്ടാവുക. എന്നാല് ആമിര് ഖാന് ഇപ്പോള് അഭിനയിച്ച് കൊണ്ടിരിക്കുന്ന തഗ്‌സ് ഓഫ് ഹിന്ദോസ്ഥാന് കഴിഞ്ഞാല് മഹാഭാരതം ഉണ്ടാവുമെന്ന് പറയുന്നു. വിജയ് കൃഷ്ണ ആചാര്യ സംവിധാനം ചെയ്യുന്ന സിനിമ ആമിര് ഖാന്റെ വരാനിരിക്കുന്ന ബിഗ് റിലീസ് സിനിമയാണ്. വ്യത്യസ്ത ഗെറ്റപ്പുകളുള്ള സിനിമയില് അമിതാഭ് ബച്ചന്, കത്രീന കൈഫ്, ഫാത്തിമ സന തുടങ്ങി ബോളിവുഡിലെ പ്രമുഖ താരങ്ങളെല്ലാം അഭിനയിക്കുന്നുണ്ട്.\nഇപ്പോള് മോഹന്‍ലാല് പ്രണവിന്റെ ചേട്ടനാണ്! ഒടിയന് ലൊക്കേഷനിലെത്തിയ സത്യന് അന്തിക്കാട് പറയുന്നു\nRead more about: mohanlal va shrikumar menon upcoming movies randamoozham aamir khan mahabharatham മോഹന്‍ലാല് മഹാഭാരതം രണ്ടാമൂഴം ആമിര് ഖാന്\nMukesh Ambani to co-produce Aamir Khan's dream project Mahabharata movie series